ikiou.blogspot.com: Οι κυνηγοί της ψυχρής σύντηξης... στην Ελλάδα\nΚυριακή, Νοεμβρίου 20, 2011\nΟι κυνηγοί της ψυχρής σύντηξης... στην Ελλάδα\nΣας φαίνεται πιθανόν να γεννηθεί σήμερα κάπου στη Ξάνθη; Και όμως αυτό ισχυρίζονται ορισμένοι\nΚάτι πραγματικά περίεργο εκτυλίσσεται διεθνώς, κάτι που παίρνει διαστάσεις «επανάστασης στη Φυσική», αλλά και πιθανώς\nδιαστάσεις... μεγαλοπρεπούς φούσκας. Στην πρώτη περίπτωση μάς υπόσχεται πάμφθηνη ενέργεια από μία χούφτα χώμα, παραγόμενη σε θερμοκρασία δωματίου από μια συσκευή μεγέθους... μιας μηχανής του καφέ. Στη δεύτερη περίπτωση έχουμε να κάνουμε με ένα δράμα φρούδων ελπίδων και, ενδεχομένως, με μια απατεωνιά απύθμενης θρασύτητας. Και στις δύο περιπτώσεις, σχετίζεται άμεσα και με τη χώρα μας και οφείλουμε να το προσέξουμε.\nΟι «τρεις σωματοφύλακες» της ψυχρής σύντηξης – Rossi, Ξανθούλης και Στρεμμένος - κατά την παρουσίασή της, στις 23 Ιουνίου. Τώρα, πια, δεν είναι «ένας για όλους...»\nΤο όνειρο της αστείρευτης ενέργειας\nΑπό το 1989, χρονιά κατά την οποία οι αμερικανοί φυσικοί Stanley Pons και Martin Fleischmann ανακοίνωσαν ότι επέτυχαν «ψυχρή σύντηξη» για να διαπομπευθούν στη συνέχεια διεθνώς, η ενασχόληση με αυτό το όνειρο εγγυάται μόνο κατεστραμμένες καριέρες. Μόνο στις 23 Μαρτίου 2009 τόλμησε επίσημος ερευνητικός φορέας - το ερευνητικό κέντρο του Πολεμικού Ναυτικού των ΗΠΑ (SPAWAR), στο Σαν Ντιέγκο της Καλιφόρνιας - να ανακοινώσει κάτι σχετικό. Οπως δημοσίευσαν ερευνητές του στο έγκριτο Naturwissenschaft (βλ.www.springerlink.com/content/022501181p3h764l/), εισάγοντας ηλεκτρόδιο νικελίου ή χρυσού σε διάλυμα χλωριδίου του παλλαδίου αναμεμειγμένο με «βαρύ ύδωρ» (δηλαδή δευτέριο, ένα σταθερό ισότοπο του υδρογόνου) και διοχετεύοντας ηλεκτρικό ρεύμα στο διάλυμα, συνέλαβαν τα όποια σωματίδια υψηλής ενέργειας και τα νετρόνια που εκπέμφθηκαν από τη σύντηξη των ατόμων του δευτερίου. Βρήκαν «τριπλά ίχνη» των σωματιδίων, που δεν εμφανίζονταν παρά μόνον όταν το πείραμα περιελάμβανε δευτέριο. Θεωρητική εξήγηση για το πώς συνέβαινε αυτή η «ψυχρή σύντηξη» δεν δόθηκε, αλλά η εν λόγω μελέτη καταγράφηκε ως η πιο σοβαρή ένδειξη ύπαρξης αυτού του μυστηριώδους φαινομένου.\nΔύο χρόνια μετά, στις 23 Ιουνίου 2011, μία συνέντευξη Τύπου τράβηξε την προσοχή των εγχώριων τηλεοπτικών καναλιών. Τη διοργάνωσε μία νεόδμητη εταιρεία, η Δευκαλίων Πράσινες Τεχνολογίες ΑΕ, θυγατρική τής επίσης άγνωστης σ’ εμάς κυπριακής εταιρείας Praxen. Το αντικείμενο της συνέντευξης το παρουσίασε κυρίως ένας ελληνοκαναδός οικονομολόγος, με προϋπηρεσία στην Επιτροπή Ενέργειας της ΕΕ και νυν μέλος του ΔΣ της εταιρείας, ο κ. Αλέξανδρος Ξανθούλης. Τον πλαισίωναν ένας συνταξιούχος καθηγητής Χημείας στο Πανεπιστήμιο της Μπολόνιας, πρώην πρέσβης της Ελλάδας στην Ιταλία και νυν παραγωγός προσούτο στον Προυσό της Ευρυτανίας, ο κ. Χρήστος Στρεμμένος, και ένας «ιταλός καθηγητής», ο κ. Αντρέα Ρόσι (Andrea Rossi). Οπως προέκυψε, ο τρίτος είχε εφεύρει έναν καταλύτη και μια διεργασία που, από την ανάμειξη νικελίου με υδρογόνο, έβγαζε απρόσμενα μεγάλη ποσότητα θερμικής ενέργειας. Ο δεύτερος σύστησε τον τρίτο στον πρώτο και έπειτα από ενάμιση χρόνο επαφών και δοκιμών βρήκαν χρηματοδότες και συνέπηξαν την εν λόγω εταιρεία, με στόχο την παραγωγή ενεργειακών συσκευών στην Ελλάδα.\nΗ μετεξέλιξη του «Υπερίωνα»: Από την πειραματική του διάταξη, αριστερά, στο μοντέλο της αναμενόμενης γεννήτριας 45KW με 9 αντιδραστήρες\nΕπένδυση-απογείωση» για την Ελλάδα\nΟπως δήλωσαν, το ύψος της επένδυσης θα έφτανε τα 200 εκατ. ευρώ, εκ των οποίων περίπου τα μισά θα πήγαιναν για τη δημιουργία εργοστασίου στην Ξάνθη, με παραγωγική δυνατότητα 300.000 συσκευών τον χρόνο – για τη διεθνή αγορά εκτός των ΗΠΑ – και τα άλλα μισά για πληρωμή των δικαιωμάτων του εφευρέτη κ. Ρόσι. Από τη θερμική ενέργεια που απέδιδε η συσκευή θα μπορούσε να παραχθεί ηλεκτρική ενέργεια φθηνότερη από εκείνη της ΔΕΗ κατά 90%. Το ετήσιο κόστος για υδρογόνο και νικέλιο - τα «καύσιμα» μιας συσκευής δυναμικότητας 20 κιλοβάτ – αναμενόταν να είναι περίπου 1.300 ευρώ, όταν η αξία της παραγόμενης ενέργειας σε τρέχουσες τιμές θα υπερέβαινε τα 14.000 ευρώ!\nΤο πολύ απλό ερώτημα «Γιατί στην Ελλάδα;» πήρε την επίσης απλή απάντηση: «Επειδή η χώρα μας διαθέτει το 83% των αποθεμάτων νικελίου στην Ευρώπη». Ομως το ποιος πιστοποιούσε την απίστευτη αυτή παραγωγή θερμικής ενέργειας παρέμενε θολό. Για το πώς ακριβώς συνέβαινε η «εξώθερμη» αντίδραση νικελίου - υδρογόνου, ακούσαμε στη συνέχεια μόνο μία δήλωση του συνεργάτη του κ. Ρόσι, συνταξιούχου καθηγητής Φυσικής στο Πανεπιστήμιο της Μπολόνιας Σέρτζιο Φοκάρντι (Sergio Focardi): «Πειραματικά μάς προέκυψε χαλκός. Πιστεύουμε ότι η εμφάνισή του οφείλεται στη σύντηξη των ατομικών πυρήνων του νικελίου και του υδρογόνου. Η χαμένη μάζα μετατρέπεται σε ενέργεια» (βλ. www.youtube.com/watch?&v=eGmgTo2Kw1U). Σε άλλες δηλώσεις του αργότερα ο κ. Ρόσι ανέφερε ως πιθανή εξήγηση του φαινομένου μία ατομική διάσπαση με «τριπλό ίχνος» - όπως ακριβώς είχε καταγραφεί στη μελέτη του SPAWAR, το 2009.\nΣίριαλ διαζυγίων και δοκιμών\nΥπό κανονικές συνθήκες μια τέτοια υπόσχεση αφειδούς «πράσινης ενέργειας» και μάλιστα από τον μόνο ορυκτό πλούτο στον οποίο έχουμε συγκριτικό πλεονέκτημα θα όφειλε να μονοπωλήσει το ενδιαφέρον των επιστημονικών φορέων της χώρας μας. Οι σαρωτικές όμως για την ελληνική οικονομία εξελίξεις που επακολούθησαν πήραν το ενδιαφέρον και τα φώτα της δημοσιότητας μακριά από το «ενεργειακό θαύμα» που θα χτιζόταν στην Ξάνθη. Το ΒΗΜΑScience ωστόσο συνέχιζε να παρακολουθεί το θέμα και συνέλαβε το «ενδοοικογενειακό δράμα» που εκτυλίχθηκε τον Αύγουστο, όπως και το «διαζύγιο» που εξήγγειλε μονομερώς ο κ. Ρόσι. Δεν αναφερθήκαμε στο θέμα περιμένοντας τόσο την κατάληξη του «εμφυλίου» όσο και την αποσαφήνιση εκ μέρους αδέκαστων επιστημόνων για το τι ακριβώς συμβαίνει με αυτή τη συσκευή.\nΟι εξελίξεις ωστόσο είναι πλέον ραγδαίες και άκρως εντυπωσιακές: στις 28 Οκτωβρίου 2011 ο κ. Ρόσι ανακοίνωσε ότι, ενώπιον εκπροσώπων μη κατονομασθέντος «πελάτη», ολοκλήρωσε επιτυχώς τη δοκιμή της συσκευής, η οποία έπειτα από 5,5 ώρες λειτουργίας απέδωσε ενέργεια μέσης ισχύος 470 KW και ότι πλέον είχε παραγγελίες από ΗΠΑ και Ευρώπη για άλλους 13 σταθμούς ισχύος 1 ΜW, με τιμή πώλησης δύο εκατομμύρια δολάρια έκαστος. Το θέμα συγκίνησε πολλά γνωστά ΜΜΕ και σχετικά δημοσιεύματα με εντυπωσιακούς τίτλους εμφανίστηκαν στα περιοδικά «Wired» και «Forbes», στην εφημερίδα «Daily Mail» και στα τηλεοπτικά κανάλια Fox και Bloomberg TV. Είναι λοιπόν όντως η αρχή μιας «εποχής άφθονης ενέργειας» για τον πλανήτη μας;\nΠαραλείψεις και ερωτηματικά\nΟποιος διαβάσει επιπόλαια τα προαναφερθέντα δημοσιεύματα θα αποκομίσει την εντύπωση ότι η συσκευή E-cat (από τις λέξεις Energy Catalyzer) του κ. Αντρέα Ρόσι επιτελεί την πολυθρύλητη «ψυχρή σύντηξη» (cold fusion) και ότι ο μυστηριώδης «πελάτης» του είναι άλλοτε η βιομηχανία National Semiconductors, άλλοτε η ΓΓΕΤ του αμερικανικού Πενταγώνου (DARPA) και άλλοτε η NASA (μέσω του Space and Naval Warfare Systems Center - SPAWAR). Υπάρχουν ωστόσο κάποια στοιχεία που «σφόδρα μας υποψιάζουν».\nΑρχίζοντας από την τελευταία αυτή δοκιμή έχουμε να επισημάνουμε ότι για μία ακόμη φορά ο κ. Ρόσι «διέφυγε» της ενδελεχούς διακρίβωσης των δεδομένων της δοκιμής του, προβάλλοντας το επιχείρημα ότι ο «πελάτης» δεν επέτρεψε τη μέτρηση της ενέργειας εισόδου και εξόδου από τρίτους. Επίσης δεν επέτρεψε να μετρηθεί η τυχόν εκπομπή ακτινοβολίας γάμμα (για να ξέρουμε αν συντελείται πυρηνική αντίδραση), λέγοντας ότι φοβάται μη του κλέψουν το μυστικό του καταλύτη. Δήλωσε ότι σε αυτές τις πεντέμισι ώρες του πειράματος ξόδεψε ενέργεια ισχύος μόλις 66 kWh για να τροφοδοτήσει τις αντλίες και τους ανεμιστήρες των 107 μονάδων E-cat που χρησιμοποίησε και έλαβε στην έξοδο 2.635 kWh! Τη μέτρηση της ενέργειας την έκανε με θερμιδομέτρηση του νερού, που διοχέτευε στη συσκευή με ροή 675,6 λίτρων/ ώρα. Είπε ότι η θερμοκρασία του νερού στην είσοδο ήταν 18,3 C και ότι στην έξοδο «είχε εξατμιστεί όλο, εκτός από 5 λίτρα». Δηλαδή, 3.711 λίτρα νερού είχαν γίνει ατμός! Αλλά... πού πήγε όλος αυτός ο ατμός; Γιατί δεν βγήκαν όλοι «μουσκεμένοι ως το κόκαλο» από την αίθουσα της δοκιμής;\nΥπάρχει τελικά προϊόν;\nΤο κλειδί που κρατά ζωντανή την αμφιβολία «Επίτευγμα ή απάτη» είναι η μυστικότητα που τηρείται σε ό,τι αφορά τον καταλύτη που χρησιμοποιεί ο κ. Ρόσι. Αλλά τώρα, με τη διασφάλιση των πωλήσεων που λέει ότι έχει, οφείλει να αφήσει τη διεθνή επιστημονική κοινότητα να ρίξει φως στη συσκευή του. Διότι, αν όντως πρόκειται για μία «άλλη Φυσική» που λαμβάνει χώρα εκεί μέσα, είναι ηθικό του χρέος να επιτρέψει τη διερεύνησή της... κι αν ευσταθεί ας πάρει και το Νομπέλ!\nΑλλά κι αν δεν το πράξει εκείνος, η αλήθεια θα λάμψει οσονούπω. Διότι δεν είναι διόλου μόνος του σε αυτόν τον μαραθώνιο. Πρώτος ανταγωνιστής του είναι ο ιταλός καθηγητής στον οποίο οφείλει το εύρημα του νικελίου: ο κ. Φρανσέσκο Πιαντέλι, στις 26 Απριλίου 2011, υπέβαλε αίτηση για νέο δίπλωμα ευρεσιτεχνίας, με τίτλο «Μέθοδος και συσκευή για την παραγωγή ενέργειας μέσω πυρηνικών αντιδράσεων του υδρογόνου που απορροφάται με τροχιακή σύλληψη από την κρυσταλλική νανοδομή ενός μετάλλου». Με άλλα λόγια, επεκτείνει το πεδίο εφαρμογής της «ψυχρής σύντηξης» από ένα σύστημα νικελίου - υδρογόνου ένα πιο γενικό, μετάλλου - υδρογόνου. Η κύρια διαφορά της μεθόδου του από εκείνη του κ. Ρόσι έγκειται στο ότι δεν χρησιμοποιεί κανέναν καταλύτη! Πώς τα καταφέρνει; Με ειδική προετοιμασία της σκόνης του νικελίου, τόσο ως προς το μέγεθος των κόκκων της όσο και ως προς τη γεωμετρία τους. Για την προετοιμασία αυτή έχει κατασκευάσει μια ειδική μηχανή, που λειτουργεί σε περιβάλλον υψηλού κενού, με πίεση 10-9 bar. Για την εμπορική εκμετάλλευση της έρευνάς του έχει ήδη δημιουργήσει στη Σιένα της Ιταλίας την εταιρεία Nichenergy Srl. και διατείνεται ότι έχει ήδη υπογράψει συμβόλαια με μεγάλες βιομηχανικές εταιρείες, ενώ βρίσκεται σε διαπραγματεύσεις με «διάσημη υπηρεσία των ΗΠΑ» - χωρίς να την κατονομάζει.\nΣτην κούρσα και η Δευκαλίων\nΟ δεύτερος ανταγωνιστής του κ. Ρόσι δεν είναι άλλος από την ημετέρα Δευκαλίων Πράσινες Τεχνολογίες ΑΕ, την ως τον Αύγουστο δικαιοδόχο εταιρεία της εφεύρεσής του. Μολονότι ως τη δοκιμή του Οκτωβρίου έδειξε να καλλιεργεί κλίμα «μελλοντικής ανασυγκόλλησης», τώρα περνά στην αντεπίθεση. Πώς; Επικοινωνήσαμε με τον εκπρόσωπό της κ. Αλέξανδρο Ξανθούλη, ο οποίος μας είπε: «Εμείς όχι μόνον συνεχίζουμε το πρόγραμμά μας αλλά και είμαστε σχεδόν έτοιμοι, με τεχνολογία που προηγείται εκείνης του Ρόσι κατά ένα έτος. Συγκεκριμένα, εντός του προσεχούς 15νθημέρου θα υπάρξουν ανακοινώσεις και έχουν δρομολογηθεί δοκιμές και πιστοποιήσεις ανεξάρτητων τρίτων φορέων. Θα παρουσιάσουμε τελικό προϊόν - όχι απλά κάποιο εργαστηριακό πρωτότυπο - με όλα του τα υποσυστήματα να λειτουργούν σύμφωνα με τα ευρωπαϊκά πρότυπα ασφαλείας».\n«Και ο καταλύτης;», ρωτήσαμε. «Δεν υποτίθεται ότι είναι μυστικό του Ρόσι;»\n«Το σύνολο των τεχνολογιών που χρησιμοποιούμε στις συσκευές Hyperion στο επίπεδο των ΚW, καθώς και στα συστήματα 1 ως 5ΜW είναι δικού μας σχεδιασμού - διαφορετικές από εκείνες του Ρόσι» απάντησε. «Οσο για τα συστήματα ελέγχου, ήταν ήδη δικού μας σχεδιασμού και κατασκευής, και ο κ. Ρόσι έχει υπογράψει πιστοποιητικό παραλαβής που καταδεικνύει ότι είναι δικά μας. Ακόμη και στην πρόσφατη δοκιμή του Οκτωβρίου που έκανε χρησιμοποίησε ορισμένα υποσυστήματα δικού μας σχεδιασμού. Πάντως, η κύρια και μεγάλη διαφορά της συσκευής μας από εκείνη του Ρόσι είναι ότι το δικό μας σύστημα είναι σταθερό σε απόδοση, ενώ εκείνο του Ρόσι ούτε στην τελευταία δοκιμή δεν μπόρεσε να αποδώσει σταθερά για πάνω από πεντέμισι ώρες».\n- Ωστε η μεταξύ σας ρήξη δεν οφειλόταν μόνο στη μη καταβολή της πρώτης δόσης αποπληρωμής του, όπως δήλωσε ο κύριος Ρόσι;\n«Οχι βέβαια. Εμείς είχαμε έτοιμα τα 15 εκατ. δολάρια της πρώτης δόσης, αλλά ο κ. Ρόσι δεν υπέγραφε το πρωτόκολλο παραλαβής, το οποίο του ζητούσε να ικανοποιήσει παραμέτρους όπως η σταθερή λειτουργία της διάταξης για 48 τουλάχιστον ώρες. Αυτή ήταν η πραγματική αιτία της διακοπής της συνεργασίας, αλλά δεν την προβάλαμε στα ΜΜΕ γιατί δεν θέλαμε να συνεχιστεί μια φθοροποιός αντιπαράθεση. Εμάς μας ενδιέφερε η ουσιαστική πρόοδος, και αυτήν την επιτύχαμε. Η τεχνολογία που θα παρουσιάσουμε σε λίγες ημέρες παγκοσμίως θα είναι εξ ολοκλήρου ελληνική και εκτιμούμε ότι θα συμβάλει στην ανατροπή όσων ισχύουν σήμερα στην αγορά ενέργειας».\nΝέος «ελληνοϊταλικός πόλεμος» λοιπόν, με επιδιωκόμενο έπαθλο την πιο απίστευτη πράσινη ενέργεια και με κριτή την παγκόσμια επιστημονική κοινότητα να καραδοκεί για ενδεχόμενο ολίσθημά τους. Ενα θρίλερ πολυδιάστατο, από το Happy End του οποίου ίσως αλλάξει καταλυτικά και η τύχη αυτής της χώρας.\nΗ μηχανή διαμόρφωσης των κόκκων νικελίου εν κενώ\nΤΟ ΠΑΡΕΛΘΟΝ ΤΟΥ Κ. ΡΟΣΙ\n1973: Ο Andrea Rossi αποφοιτά από τη Φιλοσοφική Σχολή του Πανεπιστημίου του Μιλάνου, με πτυχίο Φιλοσοφίας των Επιστημών.\n1979: Ο Rossi αποκτά πτυχίο χημικού μηχανικού από το Πανεπιστήμιο Kensington της Καλιφόρνιας, το οποίο... βάζει λουκέτο επειδή «πούλαγε πτυχία»!\n1990, Ιανουάριος: Ο βιοφυσικός του Πανεπιστημίου της Σιένας Francesco Piantelli ανακαλύπτει την αντίδραση νικελίου-υδρογόνου.\n1990, Οκτώβριος: Ο Piantelli επιδεικνύει το εύρημά του στο συνέδριο της ιταλικής Eνωσης Φυσικών, γνωρίζεται με τους συναδέλφους του Roberto Hubel και Sergio Focardi και αρχίζει στενή συνεργασία επί του θέματος.\n1994: Η τριανδρία δημοσιεύει την πρώτη από κοινού εργασία τους.\n1995: Ο Rossi εκτίει ποινή φυλάκισης για λαθρεμπόριο χρυσού, ενώ ήδη είχε καταδικαστεί δύο φορές την προηγούμενη πενταετία για βιομηχανική μόλυνση του περιβάλλοντος και είχε χρεοκοπήσει.\n2000: Ο Rossi αρχίζει να παράγει «θερμοηλεκτρικές συσκευές», με τη νέα εταιρεία του, Leonardo Technologies, στο Νιου Χαμσάιρ των ΗΠΑ.\n2007: Ο Rossi συναντά τον Piantelli και αποζητεί τη συνεργασία του. Εκείνος αρνείται, αλλά ο Rossi προσεταιρίζεται τον Focardi.\n2008: Ο Rossi κατοχυρώνει πατέντα στην Ιταλία – η οποία μοιάζει πολύ με την προγενέστερη πατέντα του Piantelli – και στη συνέχεια επιχειρεί να λάβει πανευρωπαϊκή, η αίτησή του όμως απορρίπτεται.\n2010: Καθώς τα επιστημονικά περιοδικά δεν δέχονται τις εργασίες του, ο Rossi δημιουργεί ένα προσωπικό ιστολόγιο με τίτλο «Journal of Nuclear Physics» και τις δημοσιεύει εκεί. Ο καθηγητής Στρεμμένος τον φέρνει σε επαφή με ενδιαφερόμενους έλληνες χρηματοδότες.\n2011, 16 Μαΐου: Η εταιρεία Ampenegro δηλώνει πρώτος πελάτης του Rossi και χρηματοδότης του.\n2011, 23 Ιουνίου: Η Ampenegro αποσύρεται και η Δευκαλίων δηλώνει τώρα δικαιοδόχος του Rossi για όλη την υφήλιο πλην ΗΠΑ.\n2011, 14 Ιουλίου: Ο Rossi πηγαίνει στο Marshall Space Center για να διαπραγματευθεί σύμφωνο ερευνητικής συνεργασίας με τη NASA.\n2011, 1 Αυγούστου: Λήγει η προθεσμία πρώτης πληρωμής από τη Δευκαλίων, χωρίς υπογραφή νέας σύμβασης.\n2011, 2-4 Αυγούστου: Ο Rossi διαπραγματεύεται με νέο υποψήφιο συνεργάτη παραγωγής, την Quantum Energy Technologies της Βοστώνης.\n2011, 7 Αυγούστου: Ο Rossi ανακοινώνει ότι η Δευκαλίων τον ξεγέλασε και ότι η συμφωνία είναι άκυρη. Ο Στρεμμένος παίρνει το μέρος του, αλλά η Δευκαλίων δηλώνει ότι συνεχίζει την παραγωγή με δικά της και βελτιωμένα μοντέλα (τα Hyperion), ευελπιστεί όμως σε επανασύνδεση.\n2011, 6 Σεπτεμβρίου: Ο Rossi προβαίνει σε δοκιμή της συσκευής στην Μπολόνια, ενώπιον μηχανικών της Quantum και της NASA, η οποία όμως αποτυγχάνει λόγω διαρροής.\n2011, 8 Σεπτεμβρίου: Ο Rossi διαπραγματεύεται με τέταρτο (και ανώνυμο) πελάτη, αφού προηγουμένως έχει δηλώσει ρήξη με την Quantum.\n2011, 28 Σεπτεμβρίου: Ο Rossi ανακοινώνει επιτυχή δοκιμή (αν και με μισή ισχύ από την υποσχεθείσα) και πώληση της συσκευής στον «πελάτη».\nLabels: Ελλάδα, επιστήμη\n57χρονος ασελγούσε στην ανήλικη κόρη φιλικού του ζευγαριού\nΣυνελήφθη 58χρονος στην Πέλλα για κατοχή και διακίνηση κοκαΐνης\nΗ Λάουρα Δημητρίου … απολαμβάνει τις διακοπές της στην Μύκονο ! – OkokoraS\nCara Pasang Widget Fanspage Facebook Di Blog\nΚέικ με φρέσκα βερίκοκα\nThree months slipped by...\nΣτη «ΓΝΩΜΗ»: Φτάνει πιά! Όχι άλλο αίμα στον αγώνα για το μεροκάματο! Όχι άλλο αίμα για τα κέρδη των κεφαλαιοκρατών!\nAdy Water:Supplier Membran Reverse Osmosis ( RO ) Di Bandung\nΕπιστολή -Διαμαρτυρία για τον αποχαρακτηρισμό των δυσπρόσιτων στην Κρήτη\nΕπίδειξη μαγιό με καυτές,... παρουσίες\nΚαλημέρα με ,...όμορφες γυναίκες\nΟι άνδρες τρώνε,... γρηγορότερα από τις γυναίκες\nΜαριάννα Ντούβλη...........no2 !!!!


επισκευή rolex submariner replica - Ρολόγια Replica\n30. Νοέμβριος. 2020 - 12:50:44 πμ\nWatch-Time Communit - 30. Νοέμβριος. 2020 - 12:50:44 πμ\n« Aγορά Panerai replica | Rolex replica »\n14 Απαντήσεις στις επισκευή rolex submariner replica 01. Μάιος. 2018 - 09:12:43 μμ\nκαλησπέρα σε όλους. έχω ένα submariner replica και μου έχει σπάσει η μπίλια στη στεφανη και γενικά ειναι αρκετά γρατζουνισμενη η στεφανη. ξέρει κανεις που μπορώ να το φτιάξω, να μου βάλουν καινούργια? επίσης χάνει 20 δευτέρα κάθε μέρα, αυτό μπορεί να φτιαχτεί? σαν ρέπλικα ειναι από τα καλά ή τουλάχιστον ετσι νομίζω\nΑπάντηση #1 01. Μάιος. 2018 - 10:02:28 μμ\nΑπ: επισκευή rolex submariner replica\nάλλη μια ερώτηση, ψάχνω για gmt master 2 ατσάλινο με μαύρο κεραμικό στεφανη σε ρέπλικα τέλεια ποιότητα οσο καλύτερο γίνεται. υπάρχει κάποιο σάιτ αξιόπιστο?\nΑπάντηση #2 01. Μάιος. 2018 - 11:39:04 μμ\nΚαλησπέρα @djmarios αν θα έβαζες μερικές φωτο από το SUB που θέλεις να επισκευάσεις θα βοηθούσε αρκετά ώστε να πάρεις συγκεκριμένη απάντηση!\nΜε ποιο τρόπο ανεβάζουμε φωτογραφίες θα βρεις εδώ: https://forum.watch-time.gr/b48/t55\nΓια αγορά ρέπλικα, αξιόπιστα σάιτ θα βρεις εδώ: https://forum.watch-time.gr/b32\nΑπάντηση #3 02. Μάιος. 2018 - 12:34:45 πμ\n« Τελευταία τροποποίηση: 02. Μάιος. 2018 - 12:37:10 πμ από Homemade »\nΑπάντηση #4 02. Μάιος. 2018 - 12:38:15 πμ\nστα σάιτ από εξωτερικό υπάρχει κίνδυνος με το τελωνείο ? και άλλη μια ερώτηση, τα ρέπλικα noob ειναι μάρκα και ειναι τοπ ποιότητα ?\nΑπάντηση #5 02. Μάιος. 2018 - 12:46:17 πμ\nΠαράθεση από: djmarios στις 02. Μάιος. 2018 - 12:38:15 πμ\nκάποιο λάθος έκανα και δεν φαίνεται αμέσως αλλα αν πατήσεις πάνω σου βγάζει την φωτό. στα σάιτ από εξωτερικό υπάρχει κίνδυνος με το τελωνείο ?\nΟκ, το άλλαξα και φαίνεται η φωτο!\nΤώρα καλή ρέπλικα δεν την λες, Sorry κιόλας!!!\nΣτην θέση σου θα κοίταζα για κάτι καινούργιο! Δεν βλέπω νόημα να μπεις σε διαδικασία επισκευής του συγκεκριμένου.\nΤώρα όσων αφορά τα τελωνεία, διάβασε εδώ: https://forum.watch-time.gr/b32/t52\nΑπάντηση #6 02. Μάιος. 2018 - 12:49:42 πμ\nΝαι noob είναι μάρκα (Factory) και σε ότι αφορά τα Rolex τουλάχιστον, είναι από τα ποιοτικότερα!\nΑπάντηση #7 02. Μάιος. 2018 - 12:59:25 πμ\nείχα ένα gmt master 2 του 2008 κανονικό και μόλις το πούλησα και θέλω να το αντικαταστήσω με ένα ρέπλικα αλλα σε οτι καλύτερο υπάρχει, από ολα τα σάιτ ποιο ειναι καλύτερο για το συγκεκριμένο ρολόι σε ατσάλινο πάντα με μαύρο στεφάνι?\nmoka του αρέσει!\nΑπάντηση #8 02. Μάιος. 2018 - 01:22:19 πμ\nΠαράθεση από: djmarios στις 02. Μάιος. 2018 - 12:59:25 πμ\nΕγώ προσωπικά εδώ και χρόνια ψωνίζω από τον Sead (supermirror), χωρίς αυτό να σημαίνει ότι είναι καλύτερος των αλλωνών!\nΕγώ θα έπαιρνα το συγκεκριμένο μοντέλο http://www.supermirror1.com/content/?554.html. Απλά του το ζητάς με μαύρο Bezel και πράσινο GMT δείκτη. Όπως είναι δηλαδή το 116710 LN που ψάχνεις!\nΑπάντηση #9 02. Μάιος. 2018 - 02:04:03 πμ\nφαίνεται σούπερ! σε ευχαριστώ για την βοήθεια\nΑπάντηση #10 02. Μάιος. 2018 - 02:56:30 πμ\nκάτι ακομα, σε ζάλισα σορρυ αλλα στο σάιτ που μου έδωσες δεν βλέπω πως μπορώ να το παραγγηλω. http://www.supermirror1.com/content/?556.html εδώ έχει το μαύρο , επίσης στη 6 φωτό έχει ένα μαύρο σχέδιο στο πλάι, τι ειναι αυτό? και το 399 ειναι ευρώ? επίσης δε λεει αν έχει ασιατικό μηχανισμό ή ελβετικό. τέλος τι γνώμη έχεις για αυτό ... http://www.noobwatch.com/noob-factory-replica-rolex-gmt-master-ii-116710-ln-black-ceramic-11-best-edition-a2836-v2/ έχει τρεις τιμές 378 και 458 με ασιατικό μηχανισμό και 558 με ελβετικό\n« Τελευταία τροποποίηση: 02. Μάιος. 2018 - 02:58:53 πμ από djmarios »\nΑπάντηση #11 02. Μάιος. 2018 - 07:36:01 πμ\nΚαλημέρα ναι αυτό είναι το μαύρο, δεν το είχα προσέξει! Όσον αφορά τη μηχανή, γράφει ότι το συγκεκριμένο φοράει 3186 κινεζικό κλώνο. Αυτό σημαίνει ότι έχει την σωστή σειρά στους λεπτοδεικτες (πρώτα ο δείκτης της ώρας, μετά ο GMT, μετά τα λεπτά και τέλος τα δευτερόλεπτα). Το ίδιο ρολόι βγαίνει και με κινεζικό κλώνο 2836, σίγουρα σαν μηχανή θα έδειχνα μεγαλύτερη εμπιστοσύνη γιατί υπάρχουν ανταλλακτικά για οποιοδήποτε πρόβλημα αλλά δυστυχώς έχει λάθος σειρά στους λεπτοδεικτες (πρώτα είναι ο GMT κάτω, μετά η ώρα, μετά τα λεπτά και τέλος τα δευτερόλεπτα). Αν δεν έχεις πρόβλημα με την λάθος σειρά, τότε είναι προτιμότερο να διαλέξεις αυτό με τον A2836.\nΠάντος ρολόι με μηχανή ελβετική από κινέζο δεν θα αγόραζα! Είναι η ίδιες μηχανές και απλά έχουν χτυπημένες σφραγίδες, αν θέλεις ελβετική μηχανή, αγοράζεις μια από το eBay και την αλλάζεις αργότερα όταν θα βγει Off η κινεζια!!!\nΤο σχεδιακι στα πλαγιά δεν είναι τίποτα, είναι κωδικός στο αυτοκόλλητο. Υπάρχει και στα γνήσια\nΑπό τον Sead μπορείς να παραγγείλεις με Mail. Εκεί που έχουμε αναρτημένα τα στοιχεία του είναι και το Mail του.\nΑπάντηση #12 02. Μάιος. 2018 - 12:01:53 μμ\nοκ τα βρήκα, θα επικοινωνήσω μαζι του, τρόπος πληρωμής? γίνεται με αντικαταβολή? και επιστροφή αν κάτι δεν μου αρέσει υπάρχει? πχ είχε πάρει ένα φίλος μου από σάιτ ένα submariner και ηταν στραβά το τζαμάκι της ημερομηνίας. αν κάτι δεν ειναι σωστό επιστρέφεται ή δεν δεν υπάρχει τέτοιο θέμα λόγο τιμής, γιατι αυτό που είχε πάρει ο φίλος μου ηταν των 130 ευρώ\nΑπάντηση #13 02. Μάιος. 2018 - 12:41:16 μμ\n@djmarios αν αφιέρωνες λίγο χρόνο για να διαβάσεις τα θέματα που έχουν ήδη αναρτηθεί στο φόρουμ, σίγουρα θα είχες απάντηση σε όλα ερωτήματα και εγώ δεν θα υπήρχε λόγος να επαναλαμβάνομαι!\nΑλλά θα το επαναλάβω ακόμη μια φορά για σένα. Λόγο του ότι καταλαβαίνω (από το όνομα) ότι είσαι Dj και φαντάζομαι ότι χθες δούλευες, μέχρι σήμερα νωρίς το πρωί και λογικά θα είσαι κουρασμένος\nΣτις πρώτες παραγγελίες και μέχρι να δημιουργηθεί ένα αίσθημα εμπιστοσύνης, οι Dealers δέχονται μόνο πληρωμές μέσω Westen Union και τραπεζική μεταφορά και σαφώς πάντα προκαταβολικά!!!\nΜετά την πληρωμή και μέσα σε μερικές μέρες θα λάβεις φωτογραφίες από το ρολόι σου (αυτό που θα παραλάβεις) για να ελέγξεις αν όλα είναι εντάξει. Εφόσον το ελέγξεις και είσαι σύμφωνος με την ποιότητα του, δίνεις το πράσινο φως για να ξεκινήσουν την μεταφορά του. Αν όχι ζητάς να στο αλλάξουν και περιμένεις για νέες φώτο!\nΑπάντηση #14 02. Μάιος. 2018 - 03:32:07 μμ\nναι όντως, χτες μπήκα στο σάιτ και δεν έχω προλάβει να τα δω ολα. σ ευχαριστώ για τις απαντήσεις\n743 Εμφανίσεις 28. Ιούλιος. 2020 - 09:19:47 πμ\n2017 Εμφανίσεις 29. Σεπτέμβριος. 2018 - 02:54:05 μμ\n3712 Εμφανίσεις 05. Απρίλιος. 2018 - 12:39:41 μμ\nΞεκίνησε από pansaraf στις Τεχνικά θέματα\n646 Εμφανίσεις 03. Αύγουστος. 2020 - 03:06:28 μμ\nΔημιουργία σελίδας σε 0.068 δευτερόλεπτα. 64 ερωτήματα.


Ευρωεκλογές αποχή Πέτρος Κόκκαλης\nΚληθείς να σχολιάσει το γεγονός ότι στο Maastricht debate μεταξύ των υποψηφίων για την προεδρία της Κομισιόν, επίκεντρο του ενδιαφέροντος αποτέλεσε το ζήτημα της κλιματικής αλλαγής, ο κ. Κόκκαλης επισήμανε την απουσία του Μάνφρεντ Βέμπερ από την εν λόγω συζήτηση.\n«Θέλω να παρατηρήσω τη σημαντική απουσία του κ. Βέμπερ, παρότι είναι ένα κεντρικό πολιτικό αφήγημα», είπε σχετικά, συμπληρώνοντας ότι «τα εθνικιστικά και ακροδεξιά κόμματα είναι αρνητές της κλιματικής αλλαγής. Όπως κι ο πρόεδρος των Ηνωμένων Πολιτειών της Αμερικής. Είναι η ίδια συζήτηση με αυτούς που απορρίπτουν την επιστημονική βεβαιότητα του ανθρωπογενούς της κλιματικής αλλαγής. Μιλάμε για σκοταδισμό. Γιατί όταν απορρίπτεις τα επιστημονικά δεδομένα, είσαι σκοταδιστής. Δυστυχώς, παράλληλα με το παραπάνω, η ευρεία πλειοψηφία των ακροδεξιών κομμάτων της Ευρώπης, υποστηρίζει τον αποκλεισμό ανθρώπων, οι οποίοι είτε είναι πρόσφυγες, είτε από άλλη φυλή, είτε άλλου φύλου, είτε άλλων πεποιθήσεις κ.ο.κ.», σημείωσε χαρακτηριστικά.


Έφτασε ο Σαλβαντόρ Μαρτίνεθ Πέρεθ - SportDrama\nΈφτασε το απόγευμα στο αεροδρόμιο «Μακεδονία» της Θεσσαλονίκης το νέο μεταγραφικό απόκτημα της Δόξας, ο Ισπανός σέντερ φορ Σαλβαντόρ Μαρτίνεθ Πέρεθ ή Σάλβα Τσαμόρο όπως είναι το χαϊδευτικό του.\nΟ 28χρονος Σάλβα έφτασε έχοντας μαζί του την γυναίκα του Μαρία και τους δύο γιους του, τον τετράχρονο Άνταμ 4 χρονών και τον τρίχρονο Μίλαν.\nΛίγες μέρες νωρίτερα βρίσκονταν στο Μαρόκο και στις 26 Αυγούστου έπαιξε το πρώτο του και τελευταίο παιχνίδι με τα χρώματα της Ιτιχάντ. Ωστόσο, τόσο η δυσαρέσκεια της οικογένειας του όσο και η πρόταση για την ελληνική Δόξα Δράμας τον οδήγησε να ζητήσει λύση του συμβολαίου του μόλις δύο μέρες μετά. Με την ομάδα του Μαρόκου ξεκίνησε την προετοιμασία από την πρώτη Ιουλίου και ταξίδεψε στην Τουρκία για το δεκαήμερο βασικό στάδιο.\nΣυνεπώς και όπως ο ίδιος μας δήλωσε, βρίσκεται σε πολύ καλή αγωνιστική κατάσταση, τέτοια που ο αυριανός εργομετρικός έλεγχος αποτελεί για αυτόν μια τυπική διαδικασία. «Αν δεν ήμουν τόσο σίγουρος για την κατάσταση μου δεν θα ξεκινούσα μαζί με όλη την οικογένεια αυτό το ταξίδι» θα τονίσει ο Σάλβα λίγο μετά την άφιξη του.\nΣτο αεροδρόμιο τον υποδέχτηκε ο αντιπρόεδρος της ΠΑΕ Ανδρέας Οταπασίδης μαζί με τον Έλληνα εκπρόσωπο του γραφείου με το οποίο συνεργάζεται. Δύο δοξαίοι που ζουν στη συμπρωτεύουσα, ο Ηλίας Πατσιούρας και ο Μίλτος Λευκαδίτης του έδειξαν τα σύμβολα της ομάδας, το κασκόλ, μια επετειακή σημαία για τα εκατό χρόνια ζωής του συλλόγου και ο Ισπανός πήρε την πρώτη γεύση και την πρώτη ενημέρωση για το τι εστί Δόξα Δράμας.\nΝα σημειώσουμε ότι σύμφωνα με τα όσα μας είπε ο Έλληνας εκπρόσωπος του, δεν έπαιξαν μαζί με τον Άλεξ Κρουθ σε κάποια ομάδα, ωστόσο συνυπήρξαν σε κάποιο πρόγραμμα του σωματείου των Ισπανών ποδοσφαιριστών, του αντίστοιχου ΠΣΑΠ.\nΜπορεί να μην είναι αυτό που φίλαθλοι άλλων ομάδων αποκαλούν μεταγραφή αεροδρομίου» ωστόσο για τους δραμινούς είναι μια ενίσχυση που δείχνει να κάνει το κλικ στην περίοδο του καλοκαιριού. Λίγο η θέση που παίζει , λίγο το όνομα που φέρεται να είναι πιο γνωστό στην Ιβηρική χερσόνησο από αυτό του ΚρουΒ, έχει ζεστάνει το ενδιαφέρον των δραμινών που συνεχίζουν να βλέπουν τον Γιάννη Μπύρο να ενισχύει την ομάδα.\nΜάλιστα, δεν αποκλείεται να μην είναι η τελευταία αλλά αυτό θα φανεί μέχρι το βράδυ της 13ης Σεπτεμβρίου. Μέχρι τότε η ομάδα θα συνεχίσει να προετοιμάζεται με το Στάικο Βεργέτη να την καθοδηγεί…


Καλό Πάσχα Έλληνες και να φάτε με… μέτρο! – ΣΟΥΣΑΜΙ ΑΝΟΙΞΕ\nΚαλό Πάσχα Έλληνες και να φάτε με… μέτρο!\nΑπρ. 08 2018\nΕλεύθερος είναι όποιος δεν φοβάται. Αλλά η κατεστημένη ιεραρχική πυραμίδα ποτέ δεν το εκτιμά ως προσόν, διότι αυτό ακριβώς φοβάται. Ζει διαρκώς με τον εφιάλτη πως «θα έρθει κάποιος έξυπνος να μας πάρει το μαγαζί». Είναι ο λόγος που σταύρωσαν και το Χριστό.\nΑυτό διαχρονικά έχει μια πολύ συγκεκριμένη συνέπεια. Την συστηματική εξόντωση του ελεύθερου και ως εκ τούτου ικανού και δημιουργικού πνεύματος και την επικράτηση της μετριοκρατίας. Ο μέτριος επειδή πάντα φοβάται, έχοντας συνείδηση της μετριότητάς του, δεν είναι ποτέ ελεύθερος. Φοράει την περσόνα της βαρύγδουπης σοβαροφάνειας και του ορθολογιστικού σχολαστικισμού κι αντί να δημιουργεί, μιμείται «sucess stories». Έτσι, με τη «σωστή τοποθέτηση» βρίσκει πάντα ένα τρόπο να παραμένει στον αφρό, σε αντίθεση με αυτόν που λέει ελεύθερα αυτό που πιστεύει, ο οποίος μπαίνει ενίοτε σε μεγάλες περιπέτειες aλλά δεν χάνει την ψυχή του.\nΌσο βέβαια τα πράγματα κινούνται στη σφαίρα της «κανονικότητας», η μετριότητα είναι αξιοζήλευτο προτέρημα. Όταν όμως οι περιστάσεις απαιτούν να βγάλει κάποιος το φίδι από την τρύπα, ο μέτριος επειδή φοβάται και δεν έχει την παραμικρή ιδέα πως να το κάνει, σκέφτεται μόνον σε ποιον θα ρίξει την ευθύνη που δεν έγινε. Οπότε… μαύρο φίδι που μας έφαγε!\nΤα κόμματα υπήρξαν το βασικό σχολείο για την εμπέδωση της μετριοκρατίας στη χώρα. Κι επειδή οι κομματικοί μηχανισμοί έχοντας το μαχαίρι και το πεπόνι αποφάσιζαν για όλα, υπήρξε μια πολύ συγκεκριμένη συνέπεια. Η μετριοκρατία κατέκλυσε τα πάντα. Ακόμη και το τελευταίο «κάστρο» της ανθρώπινης ευφυίας που είναι η τέχνη. Έτσι δεν έχουμε μόνο μέτριους υπαλλήλους. Δεν έχουμε μόνο μέτριους επιχειρηματίες. Δεν έχουμε μόνο μέτριους πολιτικούς. Έχουμε και μέτριους καλλιτέχνες, οι οποίοι υποτίθεται υπηρετούν το «πνεύμα» πάνω απ’ όλα και οφείλουν να λειτουργούν ως ζώσα συνείδηση μιας κοινωνίας την ώρα που έχει γύρει κι είναι έτοιμη να την πάρει ο λήθαργος.\nΟ Τσίπρας δεν είναι χειρότερος ως πολιτικός απ’ ότι ο Λάκης Λαζόπουλος ως καλλιτέχνης. Παραμένουν στο αφρό αμφότεροι, έχοντας πουλήσει για μεταξωτές κορδέλες τα φύκια του αυτονόητου. «Πες ό,τι θέλει ο κόσμος ν’ ακούσει.». Αυτό όμως είναι κάτι που θα πρέπει να το κάνουν μόνον οι διαφημιστές. Ο διαφημιστής είναι καθαρός. Σου λέει πληρώνομαι και διαφημίζω. Το ταμπελάκι «περιέχει τοποθέτηση προϊόντος» δεν ταιριάζει στην τέχνη όταν θέλει να λέει αλήθειες. Και στην Αριστερά πάνω απ’ όλα, όταν μάλιστα επί χρόνια ορκιζόταν πως «ένας άλλος κόσμος είναι εφικτός»!\nΚαι φτάνουμε έτσι στην τρίτη μεγάλη συνέπεια της μετριοκρατίας. Την προδοσία της υποτιθέμενης 4ης εξουσίας. Η χώρα δεν θα βρισκόταν σήμερα σε αυτή τη δεινή θέση εάν η μετριοκρατία δεν ήταν τόσο εμπεδωμένη και (αυτο)αναπαραγόμενη όσο στα «συγκροτήματα τύπου», καθότι αποτελούσαν τη μετώπη συγκεκριμένων συμφερόντων. Το «ελέγχουμε την εξουσία» προσέλαβε ένα πολύ συγκεκριμένο περιεχόμενο προσωπικής ευζωίας και ως εκ τούτου η επιτυχία σπανίως είχε να κάνει με την ουσία της αποστολής του δημοσιογράφου να φέρνει την αλήθεια στο φως.\nΟι τιμητικές εξαιρέσεις που ασφαλώς υπάρχουν σε όλους τους χώρους – περίπτωση Σκλαβενίτη για παράδειγμα – απλά επιβεβαιώνουν τον κανόνα. Αλλά δεν συνιστούν μέγεθος ικανό για να αλλάξει μια προδιαγεγραμμένη πορεία παρακμής, καθώς το «λίγο – λίγο» έγινε πολύ… σκοτάδι! Κι από τον Κωστόπουλο φτάσαμε στον Μποτρίνι. Και φοβάμαι πως δεν είναι το τέλος, έχει κι άλλο…\nΔιότι μη μου πείτε πως «υπάρχει φως» σε μια χώρα η οποία είναι στο παραπέντε ενός πολέμου με τον «αιώνιο αντίπαλό της» κι όμως δείχνει τόσο απροετοίμαστη ώστε να τρέχει με διαδικασίες fast track να προλάβει την αναβάθμιση και τον εκσυγχρονισμό του πολεμικού υλικού της που βρίσκεται εδώ και κάτι χρόνια παροπλισμένο να σκουριάζει στα υπόστεγα. Πλήρωνε τώρα περιούσιε ελληνικέ λαέ που ζεις σε συνθήκες φτώχειας, 1δις ευρώ!\nΤούτων δοθέντων, Καλό Πάσχα Έλληνες και να φάτε με … μέτρο!


Nafplion Pronoia Cozy Studio in Olive Grove Resort - Σοφίτες προς ενοικίαση στην/στο Tirintha, Ελλάδα\nΑυτός ο χώρος δεν είναι κατάλληλος για βρέφη (0-2 ετών) και ο οικοδεσπότης δεν επιτρέπει τα πάρτι ή το κάπνισμα.\nΑξέχαστες διακοπές σε ένα μοντέρνο studio με ένα μεγάλο καταπράσινο κήπο, μόλις 4,5χλμ από τη θάλασσα και 3.5χλμ από την πόλη του Ναυπλίου.\nΠερπατήστε στα γραφικά σοκάκια της παλιάς πόλης.\nΑπολαύστε την εκπληκτική θέα από το Παλαμήδι και τα γαλανά νερά των κοντινών παραλίων.\nΔοκιμάστε τοπικές γεύσεις και ζήστε την έντονη νυχτερινή ζωή.\nΕπισκεφτείτε τους σημαντικούς αρχαιολογικούς χώρους της Τίρυνθας, Μυκηνών, Επιδαύρου κ.ά.\nΔιαθέσιμος ιδιωτικός χώρος στάθμευσης.\nΈνα μοντέρνο ενιαίο στούντιο είναι έτοιμο να σας προσφέρει αξέχαστες διακοπές.\nΟ χώρος κλιματίζεται και διαθέτει ένα διπλό κρεβάτι, μια καλά εξοπλισμένη μικρή κουζίνα και ένα άνετο μπάνιο με ντούζ.\nΣτην ευρύχωρη βεράντα θα περάσετε χαλαρωτικές βραδιές με το αγαπημένο σας ποτό και τη θέα από τον μεγάλο κήπο και τα φώτα του κάστρου.\nΟι επισκέπτες θα έχουν πρόσβαση σε όλους τους χώρους του σπιτιού.\nΕπισκεφτείτε τους σημαντικούς αρχαιολογικούς χώρους της Τίρυνθ… διαβάστε περισσότερα\nΤο αγρόκτημα βρίσκεται μόλις 2,5χλμ από το χωριό του Αγ.Ανδριανού και 3,5 χλμ. από την γραφική πόλη του Ναυπλίου. Εκεί θα βρείτε οτιδήποτε χρειάζεστε για τις καθημερινές σας ανάγκες.\nΤο Ναύπλιο αποτελεί ένα δημοφιλή προορισμό με πλούσια ιστορία και κουλτούρα. Περπατήστε στα γραφικά και πολύχρωμα δρομάκια, κάντε τις αγορές σας στα τοπικά καταστήματα με τα χειροποίητα κοσμήματα και δημιουργήματα λαϊκής τέχνης και απολαύστε τον καφέ σας σε ένα από τα πολλά καφέ, δοκιμάστε τοπικές γεύσεις στα εστιατόρια και τις ταβέρνες με τη θέα του ιστορικού λιμανιού. Θαυμάστε την επιβλητική θέα στη πόλη και τη θάλασσα από το κάστρο του Παλαμηδίου όπου μπορείτε να ανεβείτε με αυτοκίνητο ή ανεβαίνοντας τα χίλια σκαλοπάτια που οδηγούν στην κορυφή. Επισκεφτείτε το Μουσείο του Ναυπλίου με έκθεση με πάνω από 1500 ευρήματα από την νεολιθική εποχή και την εποχή του χαλκού. Ταξιδέψτε μια μικρή βάρκα προς το Μπούρτζι, το μικρό νησάκι φρούριο που δεσπόζει στην είσοδο του γραφικού λιμανιού της πόλης. Ζήστε την έντονη νυχτερινή με τον ιδιαίτερο χαρακτήρα και φιλική ατμόσφαιρα.\nΗ τοποθεσία είναι ιδανικό ορμητήριο για πολλούς προορισμούς για βόλτα αλλά και μονοήμερες εκδρομές.\nΑπολαύστε τη θάλασσα σε μία από τις κοντινές οργανωμένες παραλίες όπως της Νέας Κίου(8,5χλμ), της Αρβανιτιάς(5χλμ), Καραθώνας(8χλμ), Μύλων(13χλμ), Καστράκι(9χλμ), Αρχαίας Ασίνης(10χλμ) και Πλάκας(10χλμ), με παραθαλάσσια μαγαζιά για κάθε προτίμηση. Γευτείτε φρέσκα θαλασσινά στο γραφικό χωριό Τολό (11χλμ).\nΓνωρίστε την Αρχαία Τίρυνθα (4,4χλμ), μνημείο της UNESCO καθώς και τον αρχαιολογικό χώρο των Μυκηνών (19χλμ). Επισκεφτείτε τον αρχαιολογικό χώρο της Επιδαύρου(25χλμ) με το γνωστό αρχαίο θέατρο, όπου ακόμα και σήμερα οργανώνονται εξαιρετικές παραστάσεις.\nΜια ιδανική επιλογή για διακοπές, όλες τις εποχές του χρόνου.\nΤο Ναύπλιο αποτελεί έν…\nΜέλος από Μάρτιος 2020\nΘα είμαι διαθέσιμος για τους επισκέπτες μας όποτε χρειαστεί.\nΑριθμός ασφαλιστηρίου: MHTE1245K123K0318701\nΕγγύηση - Αν προκαλέσετε ζημιά στο σπίτι, μπορεί να χρεωθείτε με έως και $178\nΕξερευνήστε άλλες επιλογές μέσα και γύρω από την πόλη Tirintha\nΠερισσότεροι χώροι διαμονής στην πόλη Tirintha:


Ερημίτης | Τι κάνουμε - Save Erimitis\nΤο κίνημα για τη διάσωση και προστασία του Ερημίτη και ο σύλλογος ‘Ερημίτη Πλους’ ως επίσημος φορέας του, έχουν από το 2012 έως σήμερα πραγματοποιήσει πληθώρα ενεργειών, δράσεων και κινητοποιήσεων με σκοπό την αποτροπή των επενδυτικών σχεδίων και την επίσημη απόδοση της περιοχής στον λαό της Κέρκυρας.\nΟ σύλλογος ‘Ερημίτη Πλους’ με την τοπική αυτοδιοίκηση στο πλευρό του έχει προβεί σε πολλές δικαστικές αγωγές για διάφορες πτυχές της υπόθεσης. Με αυτόν τον τρόπο έχει κατορθώσει ήδη όχι μόνο να καθυστερήσει την πραγματοποίηση των σχεδίων, αλλά και να θέσει ουσιαστικές δυσκολίες στην πραγματοποίησή τους. Ακόμα -κυριότερο όλων- έχει καταφέρει να εκθέσει τον σκανδαλώδη χαρακτήρα των συμβάσεων και των διαδικασιών που ακολουθούν το Τ.Α.Ι.Π.Ε.Δ. και οι μηχανισμοί διαπλοκής με τις κυβερνήσεις του ελληνικού κράτους.\nΟι κινητοποιήσεις για τη διάσωση της περιοχής εξ’ αρχής είχαν λάβει κινηματικό χαρακτήρα με ευρεία κοινωνική συμπαράσταση.\nΑυτός είναι και ο χαρακτήρας που θέλει να διατηρήσει ως το τέλος ο κόσμος που αγωνίζεται για την περιοχή, παραλλήλως με κάθε είδους επίσημη εκπροσώπηση και δράσεις.\nΩς εκ τούτου εξ’ αρχής το κίνημα για τον Ερημίτη έχει σταθεί αλληλέγγυο με άλλα συναφή κινήματα, όπως αυτών ενάντια στις εξορύξεις χρυσού στις Σκουριές Χαλκιδικής και αυτό της αποτροπής επενδυτικών σχεδίων -και πάλι από το Τ.Α.Ι.Π.Ε.Δ. στην προστατευόμενη περιοχή του Ίσσου στη νότια Κέρκυρα. Ταυτόχρονα έχει παρουσία σε σχετικές συζητήσεις που λαμβάνουν χώρα στην Κέρκυρα, αλλά και σε κάθε είδους διοργανώσεις όπου προσκαλείται.\nΕπίσης, το κίνημα διάσωσης και προστασίας του Ερημίτη είναι άρρηκτα συνδεδεμένο με τη διοργάνωση των ετήσιων αγώνων ανώμαλου δρόμου ‘Κάσσιος Δίας’ που λαμβάνει χώρα στην περιοχή κατά τον Μάιο επί πέντε συναπτά έτη.\nΜε όλες τις ενέργειές του ο σύλλογος ‘Ερημίτη Πλους’ και το ευρύτερο κίνημα έχουν κατορθώσει να έχουν με το μέρος τους τις τοπικές αρχές ως συμπαραστάτες αλλά και ενεργούς δρώντες σε διάφορες πτυχές της υπόθεσης. Πλέον η πολιτική στήριξη στα επενδυτικά σχέδια είναι περιορισμένη και παρέχεται μόνο από συγκεκριμένες κατευθύνσεις. Ως συνέπεια, είναι ολοένα και δυσκολότερο για τους υποστηρικτές των σχεδίων να πείσουν για την ορθότητα των επιχειρημάτων τους.\nΟ σύλλογος διοργανώνει επίσης ετήσιες δράσεις καθαρισμού των παραλιών της περιοχής, ενώ έχει κατά το παρελθόν πραγματοποιήσεις πολλούς περιπάτους και ξεναγήσεις, ώστε να μάθουν οι Κερκυραίοι , αλλά και οι επισκέπτες για την αξία της περιοχής.


Παραδοσιακά όλα τα χρώματα προέρχονταν από φυσικές πρώτες ύλες. Για παράδειγμα το κόκκινο προέρχονταν από τη ρίζα του φυτού ρουβία η στα ελληνικά ερυθρό δανός, το μπλε προέρχονταν από το φυτό indigo, το κίτρινο από το σαφράν και το καφέ από το κέλυφος του καρυδιού. Η εφαρμογή τέτοιων χρωμάτων ήταν μία ιδιαίτερα τεχνική διαδικασία και για αυτό το λόγο στις κοινότητες της ανατολής υπήρχε πάντα μία οικογένεια που ειδικευόταν στην βαφή των μαλλιών. Ακόμη και η σχετικά αυτάρκεις νομαδικές φυλές, απευθύνονταν σε τέτοιους επαγγελματίες για τους δύσκολους χρωματικούς τόνους.\nΤα φυτικά αυτά χρώματα, αρχικά έντονα και φωτεινά ξεθωριάζουν με το χρόνο, αυτό όμως δεν θεωρείται μία τεχνική αποτυχία αλλά μάλλον μία επιθυμητή ωρίμανση που παράγει την αρμονική πνευματική ισορροπία που έχουμε συνηθίσει να βλέπουμε σε παλιά ακριβά χειροποίητα χαλιά.\nΤο 1856 στην προσπάθεια κάποιων επιστημόνων να συνθέσουν κινίνη ανακαλύφθηκε η πρώτη συνθετική βαφη ανιλίνης, το πρώτο χρώμα ήταν ένα έντονο μωβ ενώ αργότερα προστέθηκαν και άλλα παρόλα αυτά η χρήση τέτοιων βαφών ήταν περιορισμένη λόγω του υψηλού κόστους και των ελαττωμάτων που παρουσιάζονται σε κάποιες αποχρώσεις τους. Κάποια χρώματα ξεθωριάζουν γρήγορα με τον ήλιο, ενώ κάποια άλλα ξέβαψαν αμέσως στην πρώτη επαφή τους με το νερό, το χειρότερο όλων όμως ήταν ότι τα νήματα βαμμένα με ανιλίνη φθείρονται ταχύτερα. Μετά το δεύτερο παγκόσμιο πόλεμο ανακαλύφθηκαν νέες χημικές βαφές χρωμίου, chrome dyes, οι οποιες σε αντίθεση με τις προηγούμενες έχουνε φυσικό αποτέλεσμα δεν ξεβάφουν και δεν επηρεάζουν καθόλου την ποιότητα του μάλλιου. Αν και κάποιοι συντηρητικοί θεωρούν ότι οι βαφές χρωμίου είναι υπερβολικά σταθερές και δεν επιτρέπουν τη φυσική ωρίμανση των χρωμάτων, οι νέες αυτές βαφές μας προσφέρουν μία τεράστια χρωματική παλέτα και αν χρησιμοποιηθούν σωστά μπορούν να ανταγωνιστούν όλες τις υπόλοιπες.\nΤΕΧΝΙΚΗ ΑΜΠΡΑΣ (abrash)\nΕξετάζοντας από κοντά τα χειροποίητα χαλιά θα παρατηρήσουμε ότι σε μερικές περιπτώσεις σε περιοχές του χαλιού που είναι μόνοχρωματικές το χρώμα αλλάζει τόνο σταδιακά και γραμμικά. Το εφέ αυτό ( αν και είναι σήμερα επιθυμητό καθώς δίνει ζωντάνια στα μονόχρωμα σημεία αλλά και στη γενικότερη εικόνα του χαλιού) προέκυψε εξ ανάγκης καθώς η βαφή των νημάτων δεν μπορούσε να γίνει σε μεγάλες ποσότητες και ο χρωματικός τόνος διέφερε από εφαρμογή σε εφαρμογή. Σήμερα η εφαρμογή της τεχνικής αμπράς γίνεται ηθελημένα προκειμένου να πετύχουμε τις γοητευτικές χρωματικές αποκλίσεις που εμφανίζονταν στα παραδοσιακά φυτικά βαμμένα χάλια.\nΧΗΜΙΚΟ ΠΛΥΣΙΜΟ ΧΑΛΙΩΝ (εντάσσεται στην κατασκευαστική διαδικασία ενός χαλιού)\nΜε τον όρο χημικό πλύσιμο εννοούμε τη λευκαντική εκείνη η διαδικασία η οποία χρησιμοποιείται για να ξεθωριάσουν τα χρώματα των καινούριων χειροποίητων χαλιών ώστε να γίνουν πιο ελκυστικά στο δυτικό καταναλωτικό κοινό. Στην πιο ελαφριά εκδοχή της η διαδικασία αυτή ξεκινά και φυσικά επιταχύνει την φυσική ωρίμανση των χρωμάτων. Στις extreme περιπτώσεις μπορεί να αλλάξει εντελώς την εμφάνιση ενός χαλιού μετατρέποντας τα αρχικά έντονα χρώματα σε απαλά παστέλ. Τέτοιου είδους διαδικασίες είναι σίγουρα επιβαρυντικές για τις ίνες του μαλλιού και σε αρκετές περιπτώσεις μπορούν να μειώσουν τη διάρκεια ζωής των χαλιών. Παρόλα αυτά χρησιμοποιούνται σε ορισμένες περιπτώσεις, καθώς είναι ο μόνος τρόπος να πετύχουμε κάποιες ιδιαίτερα απαλές χρωματικές συνθέσεις.\nΣτα καθαριστήρια χαλιών ΡΕΙΖΙΔΗΣ έχουμε την εμπειρία για να ξεχωρίζουμε τις ποιότητες των χρωμάτων και τη συμπεριφορά τους. Η τεχνογνωσία αυτή είναι απαραίτητη για τη σωστή συντήρηση και τη διασφάλιση της μακροζωίας των χαλιών.\nΕπίσης εφαρμόζουμε σύγχρονες τεχνικές για την αποκατάσταση και επαναφορά των χρωμάτων σε χαλιά που έχουν αλλοιωθεί από λανθασμένη χρήση η καθαρισμό.\nΜην διστάσετε να επικοινωνήσετε μαζί μας για τυχόν ερωτήσεις στο τηλ.κέντρο ή στο reizidis@carpettservice.gr


Έξαλλος ο Πουτιν με Τσίπρα - Θα έχουμε ΡΑΓΔΑΙΕΣ εξελίξεις ... - SAHIEL - Ενημέρωση με άλλο μάτι!\nΑΡΧΙΚΗ ΕΘΝΙΚΑ Έξαλλος ο Πουτιν με Τσίπρα - Θα έχουμε ΡΑΓΔΑΙΕΣ εξελίξεις ...\nΜία ατελείωτη αμερικανική βάση θα γίνει η Ελλάδα. Μετά την Αλεξανδρούπολη, η οποία θα χρησιμοποιηθεί ως βάση ελικοπτέρων, έρχεται η σειρά των αεροπορικών βάσεων στη Λάρισα και στην Ανδραβίδα, οι οποίες θα φιλοξενήσουν αμερικανικά UAVs και UCAVs από την οποία θα επιχειρούν στην ευρύτερη περιοχή.\nΤην ίδια στιγμή οι πληροφορίες υποστηρίζουν πως κλιμάκιο του Αμερικανικού Στρατού επισκέφθηκε για ακόμη μια φορά τις αεροπορικές βάσεις σε Λάρισα και Ανδραβίδα. Ήταν η τελική επιθεώρηση από την οποία κατέληξαν ότι αυτές είναι οι πιο κατάλληλες για την μεταστάθμευση μη επανδρωμένων αεροσκαφών. Το ίδιο κλιμάκιο έκρινε πως η Σκύρος είναι ακατάλληλη για να δεχτεί αμερικάνικα μη επανδρωμένα αεροσκάφη, κάτι που ήλπιζε η ελληνική πλευρά για λόγους ασφαλείας απέναντι στην Τουρκία. Φαίνεται πως οι Αμερικανοί δεν επιθυμούν εμπλοκή στα ελληνοτουρκικά.\nΌλα αυτά όπως καταλαβαίνετε έχουν κάνει έξαλλο τον Πούτιν. Είναι έντονη η οργή του Κρεμλίνου απέναντι στην ελληνική κυβέρνηση καθώς θεωρεί δεδομένο πως όλες αυτές οι βάσεις έχουν σκοπό να υπάρχει αμερικανικός στρατός απέναντι στη Ρωσία. Αυτή τη στιγμή στα μάτια του Κρεμλίνου η Ελλάδα είναι αντίπαλος.


Έφη Αχτσιόγλου: Η Νέα Δημοκρατία αρνείται κάθετα τη διεξαγωγή ντιμπέιτ (vid) | Έθνος\n| Πολιτική | 24.06.2019 22:31\nΣύμφωνα με την εκπρόσωπο Τύπου του ΣΥΡΙΖΑ ενώ ο Κυριάκος Μητσοτάκης είχε πει ότι είναι διατεθειμένος να βρίσκεται σε ντιμπέιτ κάθε μέρα, εφόσον προκηρυχθούν εκλογές, αυτό «απεδείχθη εντελώς ψευδές»\n«Η Νέα Δημοκρατία αρνείται κάθετα τη διεξαγωγή ντιμπέιτ». Αυτό ανέφερε μεταξύ άλλων η εκπρόσωπος Τύπου του ΣΥΡΙΖΑ, Έφη Αχτσιόγλου μιλώντας το βράδυ της Δευτέρας στο κεντρικό δελτίο ειδήσεων της ΕΡΤ1.\nΣύμφωνα με την κ. Αχτσιόγλου, ενώ ο Κυριάκος Μητσοτάκης είχε πει ότι είναι διατεθειμένος να βρίσκεται σε ντιμπέιτ κάθε μέρα, εφόσον προκηρυχθούν εκλογές, αυτό «απεδείχθη εντελώς ψευδές».\nΠαράλληλα αναφερόμενη στη μεταφορά της ημερομηνίας διεξαγωγής του ντιμπέιτ, έκανε λόγο για προσκόμματα που επικαλέστηκαν τα άλλα κόμματα, παρότι το κυβερνητικό κόμμα έκανε σαφές ότι μπορεί να ακυρώσει τα πάντα, προκειμένου αυτό να γίνει, όπως εξήγησε. Για την επίλυση του προβλήματος, όπως είπε η κ. Αχτσιόγλου, ο πρωθυπουργός δήλωσε ότι είναι διατεθειμένος να έρθει κατευθείαν από τις Βρυξέλλες την 1η Ιουλίου το βράδυ, προκειμένου «να μην χαθεί αυτή η σημαντική τηλεμαχία».\nΑκόμη εκτίμησε ότι τα κόμματα δεν θέλουν να γίνει μία ανοικτή προγραμματική αντιπαράθεση και πρόσθεσε ότι «εμείς επιμένουμε και για την 1η Ιουλίου που λένε ότι όλοι μπορούν, να γυρίσει ο κ.Τσίπρας από τις Βρυξέλλες». Ανέφερε ωστόσο ότι δεν έχει δοθεί κάποια απάντηση. Σύμφωνα με την κ. Αχτσιόγλου, η Νέα Δημοκρατία δεν θέλει να εκτεθούν πτυχές του προγράμματός της στον λαό, οι οποίες θα έκαναν λιγότερο δημοφιλές το πρόγραμμά της.\nΑναφορικά με το αποτέλεσμα των εκλογών, είπε ότι στόχος του ΣΥΡΙΖΑ είναι να είναι πρώτο κόμμα. «Εμείς δουλεύουμε μόνο μ΄αυτό το σενάριο και μόνο μ΄αυτόν τον σκοπό» είπε και πρόσθεσε ότι η μάχη είναι δύσκολη, αλλά στις εθνικές εκλογές, όπως σημείωσε, ο κόσμος ψηφίζει με διαφορετική αίσθηση του διακυβεύματος. «Είναι μία ανοικτή μάχη, που μπορεί να κερδηθεί. Δύσκολη, αλλά ανοικτή» τόνισε και πρόσθεσε ότι πρόκειται για δύο αντιπαρατιθέμενα προγράμματα.\nΣχολιάζοντας το πρόγραμμα του ΣΥΡΙΖΑ η κ. Αχτσιόγλου υπογράμμισε ότι αφορά την ανάπτυξη για όλους με ισχυρό κοινωνικό κράτος, με ίσες ευκαιρίες και 500.000 νέες θέσεις εργασίας με αυξημένους μισθούς και δικαιώματα, κανόνες για όλους και στοχευμένη φορολογία για την ελάφρυνση των μεσαίων στρωμάτων, και από την άλλη, το πρόγραμμα της Νέας Δημοκρατίας αναφέρεται σε οριζόντια φορολογία, χωρίς να λέει από πού θα μειωθούν οι δαπάνες, αλλά και επιμονή στην αναλογία 1 προς 5 στο Δημόσιο.\nΤέλος τόνισε ότι η Νέα Δημοκρατία δεν έχει προβεί σε στοιχειώδη αυτοκριτική επειδή παρέδωσε τη χώρα με έλλειμμα 13% με αποτέλεσμα να την οδηγήσει σε «κατάσταση περιορισμένης κυριαρχίας» και στη «μεγαλύτερη ανατροπή που έχει ζήσει στη σύγχρονη ιστορία».


Ακριβές μέρες για ταξίδι, 2016 - doreandiakopes\nΑκριβές μέρες για ταξίδι, 2016 με τα events να απογειώνουν ζήτηση και τιμές\nΟι τιμές των αεροπορικών εισιτηρίων απογειώνονται κυριολεκτικά εκείνο το διάστημα, με αφορμή που κορυφώνει την ζήτηση.\nΟι τιμές για ταξίδι είναι τσουχτερές…\nΑκριβές μέρες για ταξίδι, 2016 Πάσχα Καθολικών, Ορθόδοξων και οι τιμές στα ύψη\n◊24 Μαρτίου, Μεγάλη Πέμπτη των Καθολικών με την έξοδο για το Πάσχα να ανεβάζει στα ύψη την ζήτηση κάτι που συμβαίνει και στην Ορθόδοξη αντίστοιχη περίοδο.\n◊13 Απριλίου για Ταϊλάνδη που γιορτάζεται το Songkran η παραδοσιακή Ημέρα της Πρωτοχρονιάς.\nΑκριβές μέρες για ταξίδι, 2016 και το Euro αφορμή για ακριβό Παρίσι\n◊27 Μαΐου και το Σαββατοκύριακο που ακολουθεί σηματοδοτεί την Spring Bank.Οι Ευρωπαίοι αναζητούν τον ήλιο στο 3ήμερο.\n◊11 Ιουνίου, εναρκτήριο παιχνίδι στο Euro 2016 στο Παρίσι (Stade de France, St-Denis). Το ταξίδι στη Γαλλία θα είναι σε ζήτηση και ως εκ τούτου ακριβό.\n◊Στην Νέα Υόρκη Half Marathon.\n◊1 Ιουλίου και το καλοκαίρι ξεκίνησε και επίσημα. Τσιμπημένες όμως μπορεί να είναι οι τιμές και τις τελευταίες μέρες του Ιουνίου.\n◊10 Ιουλίου τελικός Euro 2016 στο Παρίσι (Stade de France, St-Denis).\nΑκριβές μέρες για ταξίδι, 2016 οι μέρες Μαραθωνίου στην Νέα Υόρκη\n◊6 Νοεμβρίου, πείτε όχι στο ταξίδι σε Νέα Υόρκη. 50.000 δρομείς διασχίζουν τον Ατλαντικό για να συμμετέχουν στο The New York Marathon.\nΑκριβές μέρες για ταξίδι, 2016 στις ΗΠΑ\n◊24 Νοεμβρίου, Αμερική και ημέρα των Ευχαριστιών. Παρέλαση στο Μανχάταν και Εθνική Έκθεση Σκύλων. Σηματοδοτεί επίσης την ανεπίσημη έναρξη της περιόδου των διακοπών με την “Μαύρη Παρασκευή” για φθηνά ψώνια.\n◊22 Δεκεμβρίου, ε δν θέλει και εξήγηση. Γιορτές προ των πυλών και όλοι οι προορισμοί σε ζήτηση.\nΝέα Υόρκη Παρίσι Ρώμη


από kostis18 Την / Το Πεμ Μαρ 20, 2008 10:44 pm\nΟ κόσμος των αινιγμάτων, γρίφων και Blue Stories, είναι εδώ..\nEdit by Reckless: Μην γραφεις με κεφαλαια γραμματα και ειδικα τους τιτλους!!\nEdit by Nethiel: Τροποποίηση τίτλου και θέματος!!\nαπό nymphadora Την / Το Πεμ Μαρ 20, 2008 10:46 pm\nαπό domenica Την / Το Παρ Μαρ 21, 2008 4:53 pm\nαπό HarryPotterFan Την / Το Παρ Μαρ 21, 2008 5:26 pm\n0 και γω.Και μια ερωτηση.Αν πουνε πολλοι την σωστη απαντηση,τι θα γινει?\nΈχει επεξεργασθεί από τον/την HarryPotterFan στις Παρ Μαρ 21, 2008 7:41 pm, 1 φορά\nαπό domenica Την / Το Παρ Μαρ 21, 2008 7:35 pm\nΓράψε λάθος για το 0\nαπό kostis18 Την / Το Παρ Μαρ 21, 2008 9:59 pm\nHarryPotterFan έγραψε: 0 και γω.Και μια ερωτηση.Αν πουνε πολλοι την σωστη απαντηση,τι θα γινει?\nσας λεω οτι κανεις δν εχει πει την σωστη απαντηση\nαπό Tonks15 Την / Το Σαβ Μαρ 22, 2008 2:42 pm\nαπό Ms Padfoot Την / Το Σαβ Μαρ 22, 2008 4:00 pm\nαπό ermionh Την / Το Σαβ Μαρ 22, 2008 5:57 pm\nαπό RemousLoupin Την / Το Πεμ Απρ 03, 2008 3:49 pm\n7!!!! 7 ειναι το σωστο !!! Λες απο ποσα γραμματα αποτελειται ο αριθμος που σου λεει ο φυλακας !\nαπό Επισκέπτ Την / Το Πεμ Απρ 03, 2008 4:27 pm\nΚαι η σωστή απάντηση είναι... (εκκοφαντική σιωπή) 3!!!! (εκκοφαντικό χειροκρότημα)....\nΤρία πρέπει να είναι η σωστή απάντηση. Βρήκα και τη σχέση που συνδέει τους αριθμούς...\nαπό Επισκέπτ Την / Το Πεμ Απρ 03, 2008 4:44 pm\nΚαι ωχ τώρα είδα την απάντηση του Ρέμους. Καταπληκτικό...Μπράβο ρε συ, πολύ έξυπνο...\nΜου αρέσει που εγώ κάθισα και βρήκα και τις συμφωνίες που δημιουργούσαν οι αριθμοί... Μιλάμε για έξυπνη σκέψη, αλλά πόσο λάθος... Μεγάλη απογοήτευση. Τελικά Κωστή (παρεπιπτώντος ωραίο τόπικ) ποια είναι η σωστή απάντηση? Α και νομίζω πως αν έχουν δύο άτομα την ίδια απάντηση θα πρέπει να βραβευτεί ο πρώτος...\nαπό kostis18 Την / Το Δευ Απρ 07, 2008 10:19 pm\nΜΡΑΒΩ ΚΑΙ ΠΑΛΙ ΜΠΡΑΒΩ ΣΤΟ ΡΕΜΟΥΣ ΛΟΥΠΙΝ.ΣΥΝΕΧΙΖΟΥΜΕ ΜΕ ΤΟ ΕΠΟΜΕΝΟ\nαπό Επισκέπτ Την / Το Δευ Απρ 07, 2008 10:29 pm\nΤο πρώτο το λένε όλοι. Άρα επειδή η ερώτηση είναι παγίδα η σωστή απάντηση είναι το δέυτερο...\nαπό Roni Την / Το Πεμ Απρ 10, 2008 1:31 am\nΟ κροκός του αυγού είναι άσπρος\nαπό kostis18 Την / Το Σαβ Απρ 12, 2008 12:05 am\nΤΙ ΚΑΝΕΙ ΝΙΑΟΥ ΝΙΑΟΥ ΣΤΑ ΚΕΡΑΜΙΔΙΑ ΚΑΙ ΕΧΕΙ 40 ΠΟΔΙΑ\nαπό Roni Την / Το Σαβ Απρ 12, 2008 12:42 am\nβαζο και εγο εναν!!! :~~>\nτι κανει νιαου νιαου... και δν ειναι γατα??\nαπό Berenice Την / Το Σαβ Απρ 12, 2008 12:48 am\nαπό Roni Την / Το Σαβ Απρ 12, 2008 12:51 am\nσωστη μορη κουφαλα :P\nαπό Berenice Την / Το Σαβ Απρ 12, 2008 12:58 am\nτι ειναι πρασινο και πηγαινει στην τουαλετα ανα 2λεπτο?\nαπό Επισκέπτ Την / Το Σαβ Απρ 12, 2008 10:59 am\nkostis18 έγραψε: ΣΥΧΑΡΗΤΗΡΙΑ ΡΟΝΙ.\nΑπάντησα πρώτος και πολύ πιο πριν, αλλά τέσπα...\nΜια σαρανταποδαρούσα που ξέρει ξένες γλώσσες... Όχι πλάκα είναι. Το σωστό το είπε ο Roni...\nRoni έγραψε: τι ειναι πρασινο και πηγαινει στην τουαλετα ανα 2λεπτο?\nΈνας άνθρωπος με ευκοίλια(?)\nΈχει επεξεργασθεί από τον/την Sev στις Σαβ Απρ 12, 2008 11:08 am, 1 φορά\nαπό Berenice Την / Το Σαβ Απρ 12, 2008 11:06 am\nαπό Επισκέπτ Την / Το Σαβ Απρ 12, 2008 11:09 am\nΣειρά μου να βάλω...\nΠελαργοί πολλοί πετούσαν τι πολλοί πολλοί που ήσαν?\nΈνας είχε δύο μπρος και ένας είχε δύο πίσω, ένας όμως μοναχός έναν πίσω κι έναν μπρος...\nαπό Roni Την / Το Σαβ Απρ 12, 2008 12:26 pm\nαπό Επισκέπτ Την / Το Σαβ Απρ 12, 2008 1:18 pm\nΗ τρέχουσα ημερομηνία/ώρα είναι Δευ Μάης 25, 2020 1:27 am


Έρχεται ο Εμενίκε για να τα... τσεπώσει\nΚυριακή, 15 Απριλίου 2018 11:37\nTo... φυσάνε και δεν κρυώνει το κάζο του αιώνα όπως χαρακτηρίζεται από τα ισπανικά ΜΜΕ ο δανεισμός του Εμάνουελ Εμενίκε από τον Ολυμπιακό στη Λας Πάλμας καθώς ο παίκτης δεν έχει παίξει ακόμα σε επίσημο ματς.\nΤο κακό για τους Ισπανούς είναι ότι δεν πρόκειται να το πράξει την τρέχουσα σεζόν καθώς είναι τραυματίας και φυσικά το "κράξιμο" για τη συγκεκριμένη κίνηση του Ιανουαρίου πάει σύννεφο από τον κόσμο της ομάδας προς τη διοίκηση.\nΤο πρόβλημα στο γόνατο είναι σοβαρό και δεν επιτρέπει στον Νιγηριανό να αγωνιστεί, με το χειρουργείο να είναι προ των πυλών και φυσικά τους Ισπανούς να κατηγορούν τον Ολυμπιακό ότι τους έδωσε... τραυματία παίκτη.\nΑπό τη στιγμή πάντως που πέρασε ιατρικές εξετάσεις και δεν έδειξαν τίποτα και υπέγραψε το δανεισμό και ο Ολυμπιακός και η Λας Πάλμας, οι ερυθρόλευκοι δεν φέρουν την παραμικρή ευθύνη.\nΤο κακό είναι πως ο παίκτης έχει έναν ακόμα χρόνο συμβόλαιο με τον Θρύλο και θα γυρίσει άρον άρον το καλοκαίρι για να εισπράξει πάνω από 1.500.000 ευρώ που έχει να παίρνει για τη δεύτερη σεζόν της συνεργασίας με τους Πειραιώτες...


Πέθανε η δημοσιογράφος Κική Σεγδίτσα - Newsbomb - Ειδησεις - News\nΕΛΛΑΔΑ 11/01/2019 14:42\nΗ δημοσιογράφος αλλά και συγγραφέας και ποιήτρια μεταξύ άλλων, «έφυγε» το μεσημέρι της Παρασκευής (11/01).\nΗ Κική Σεγδίτσα, πασίγνωστη κοσμικογράφος και όχι μόνο, πέθανε από ανακοπή καρδιάς στο Ιπποκράτειο Νοσοκομείο.\nΗ Αγγελική (Κική) Σεγδίτσα, είχε γεννηθεί στη Λαμία και υπήρξε δημοσιογράφος, σεναριογράφος, συγγραφέας, ποιήτρια και κριτικός κινηματογράφου. Ήθελε να σπουδάσει ψυχίατρος, αλλά την κέρδισε η Δημοσιογραφία και η Λογοτεχνία. Στα κείμενά της ωστόσο οι αναφορές της στην Ψυχολογία εκφράζονται με ολοκληρωμένα ψυχογραφήματα είτε των συνεντευξιαζόμενων όταν εργάζεται ως δημοσιογράφος, είτε των ηρώων της, όταν εργάζεται ως λογοτέχνις. Ήταν μέλος της Ένωσης Συντακτών Ημερησίων Εφημερίδων Αθηνών (ΕΣΗΕΑ), της Ένωσης Σεναριογράφων Ελλάδας (ΕΣΕ) της οποίας υπήρξε και μέλος του Δ.Σ. 2009-10, μέλος του Δ.Σ. της Ένωσης Πρωτεργατών Ραδιοφωνίας-Τηλεόρασης, μέλος της Εταιρείας Φίλων Δημοτικού Θεάτρου Πειραιά και της Διεθνούς Ομοσπονδίας Δημοσιογράφων (I.F.J.).\nΣτη δημοσιογραφική της καριέρα, η οποία κάλυψε περίπου πέντε δεκαετίες (αρχές δεκαετίας ’60- τέλη δεκαετίας ’00), υπηρέτησε σε όλο το φάσμα της έντυπης και ηλεκτρονικής δημοσιογραφίας. Συνεργάστηκε με τις εφημερίδες: ‘‘Αθηναϊκή’’, ‘‘Απογευματινή’’, ‘‘Ακρόπολη’’, ‘‘Προοδευτική’’, ‘‘Νίκη’’, ‘‘Οικονομική’’, ‘‘Νέα Πολιτεία’’, ‘‘Εξπρές’’, ‘‘Μεσημβρινή’’ κ.α., με τα περιοδικά ειδικής ύλης: ‘‘Έρευνα και ‘‘Κυνήγι’’, με τα περιοδικά ποικίλης ύλης: ‘‘Ρομάντσο’’, ‘‘Πάνθεον’’, ‘‘Βεντέττα’’, ‘‘Ταχυδρόμος’’, ‘‘Επίκαιρα’’, ‘‘Και’’, καθώς και με τα νεανικά: ‘‘Αλίκη’’ και ‘‘Μανίνα’’, του οποίου διετέλεσε και αρχισυντάκτρια.


Αθανασία Τσέλλου 15 Ιουνίου, 2022, 4:26 μμ 1k Views\nΚρόκος αυγού: Πως να ξέρετε τα φρέσκα και υγιεινά αυγά\nΤα αυγά είναι βασικό συστατικό στην διατροφή πολλών, τόσο αντρών, όσο και γυναικών αφού είναι πλούσια σε πρωτεΐνη και υπάρχουν δεκάδες τρόποι για να μαγειρευτούν.\nΚρόκος αυγού εσείς γνωρίζετε τι σημαίνει το κίτρινο ή το πορτοκαλί; Ποιο αυγό είναι πιο υγιεινό; Όσοι γνωρίζουν υποστηρίζουν ότι τα περισσότερα αυγά που μπορείτε να βρείτε σε σούπερ μάρκετ έχουν έναν κρόκο με ένα ελαφρύ, χλωμό, κίτρινο χρώμα. Αυτό το χρώμα αποκαλύπτει ότι η κότα που το έκανε δεν τρέφεται σωστά.\nΤο χρώμα του κρόκου έχει αποδειχθεί ότι εξαρτάται κατά κύριο λόγο από τη διατροφή της κότας. Οι κότες που τρέφονται κατά βάση με καλαμπόκι παράγουν αβγά με κίτρινο-πορτοκαλί χρώμα. Εκείνες που τρέφονται με σιτάρι ή κριθάρι παράγουν αβγά με λιγότερο έντονο κίτρινο χρώμα.


Μαξιλάρι Διαλογισμού Κεντημένο Meditation Cushion Chakra 2 Orange 33Χ17\nΜαξιλάρι Διαλογισμού Yogi & Yogini Chakra Orange Organic Cotton με φαγόπυρο\nTο Μαξιλάρι Διαλογισμού Chakra Orange είναι η ιδανική επιλογή για κάθε ασκούμενο στη γιόγκα και στο διαλογισμό.\nΔιαστάσεις: Διάμετρος 33cm x Ύψος 17cm.\nΥλικό: 100% Βιολογικό Βαμβάκι με κεντήματα.\nΓέμιση: 100% Φυσικός Φλοιός Φαγόπυρου.\nΚωδικός προϊόντος: meditation-chakra2 Κατηγορίες: Bolsters & Μαξιλάρια Διαλογισμού, YOGA ACCESSORIES Ετικέτες: Bio, Chakra, Meditation, Meditation Cushion, Vegan Eco Products, Yoga Shop, Γιόγκα, Διαλογισμός, Μαξιλάρι Διαλογισμού\nΜαξιλάρι Διαλογισμού Yogi & Yogini Meditation Cushion Chakra Orange Organic Cotton με φαγόπυρο\nΙδανικό για να διαμορφώσετε το προσωπικό σας χώρο διαλογισμού και χαλάρωσης στο σπίτι.\nΣας βοηθά να χαλαρώσετε τη σπονδυλική σας στήλη και να τη διατηρήσετε ευθυγραμμισμένη σε όρθια θέση. Επιπρόσθετα υποστηρίζει την σπονδυλική σας στήλη σε διάφορες θέσεις που απαιτούν ευθυγράμμιση και σας βοηθά να διατηρήσετε τη σωστή στάση σώματος.\nΑποτελεί επίσης την κατάλληλη επιλογή για να εξοπλίσετε ένα στούντιο γιόγκα, ένα studio πιλάτες και οποιοδήποτε επαγγελματικό χώρο που προσφέρεται για τέτοιας μορφής άσκηση.\nΗ εξωτερική όψη του μαξιλαριού αποτελείται από οργανικό βαμβάκι και κεντήματα.\nΤο εσωτερικό του μαξιλαριού είναι κατασκευασμένο από 100% βιολογικό βαμβάκι.\nΗ γέμιση του μαξιλαριού αποτελείται από 100% οργανικά κελύφη φυσικού φαγόπυρου άριστης ποιότητας, έτσι ώστε να σας προσφέρει ένα άνετο κάθισμα σε θέση διαλογισμού ή χαλάρωσης.\nΤο εξωτερικό κάλυμμα του μαξιλαριού σφραγίζει με φερμουάρ στο κάτω μέρος ενώ το εσωτερικό κάλυμμα κλείνει με κορδόνι.\nΜε εγγύηση υψηλής ποιότητας και υλικά φιλικά προς το δέρμα προκειμένου να νιώσετε απόλυτα ασφαλείς για την επιλογή σας.\nΤο Μαξιλάρι Διαλογισμού Meditation Cushion Chakra Orange συμβολίζει το 2° Τσάκρα (Δεύτερο Ενεργειακό μας Κέντρο) το οποίο ονομάζεται Ιερό ή Swadhisthana και έχει κεντημένο στο πλάι το όνομά του. Το Ιερό Τσάκρα απεικονίζεται με χρώμα πορτοκαλί και είναι η έδρα των βασικών μας ενστίκτων.\n100 % Οργανικό βαμβάκι με κεντήματα\nΔιαστάσεις: 33cm Διάμετρος Χ 17cm Ύψος\nΑφαιρούμενο κάλυμμα για εύκολη περιποίηση\nΤο ύψος του μαξιλαριού μπορεί να προσαρμοστεί σύμφωνα με τις ανάγκες ή τις προτιμήσεις του κάθε ασκούμενου. Αυτό γίνεται αφαιρώντας ή προσθέτοντας την κατάλληλη ποσότητα από φαγόπυρο προκειμένου να πετύχετε μια άνετη και σταθερή θέση.\nΤα κελύφη φαγόπυρου στο μαξιλάρι διαλογισμού θα χαλαρώσουν μετά από καιρό, επομένως, για να διατηρηθεί η μέγιστη δυνατή άνεση στο κάθισμα, συστήνεται να το ξαναγεμίσετε με νέο φαγόπυρο όταν χρειαστεί.\nΤο κάλυμμα του μαξιλαριού μπορεί να πλυθεί σε χλιαρό νερό, μέγιστη θερμοκρασία 40° C.\nΔείτε όλα τα διαθέσιμα Μαξιλάρια Διαλογισμού εδώ\nΔώστε πρώτος μία αξιολόγηση “Μαξιλάρι Διαλογισμού Κεντημένο Meditation Cushion Chakra 2 Orange 33Χ17” Ακύρωση απάντησης\nΣτρώμα Γιόγκα & Πιλάτες Samatva Sunset (185x68x0.5cm) με ΔΩΡΟ Ιμάντα Μεταφοράς\n85,00€ 76,50€ Προσθήκη στο καλάθι\nΧειροποίητο Μπολ Διαλογισμού Tara – Tibetan Singing Bowl (Ηχογαβάθα) 12cm\nΑρωματικά Premium Stick Incense Yoga OM με άρωμα Μοσχολίβανο (Βενζόη)\nBolster Yoga Στρογγυλό Μαξιλάρι Γιόγκα Tribal Yogi & Yogini Pure Cotton 60Χ16\nYoga Eye Pillow Μαξιλαράκι ματιών Niyamas (Λιλά)\n16,00€ 13,80€ Προσθήκη στο καλάθι


Σύστημα θερμής κόλλας – Ψεκαστικά Θερμής Κόλλας – Ψεκαστικά Θερμής Κόλλας Preo – Μηχανήματα Ψεκασμού Θερμής Κόλλας – Σύστημα θερμής κόλλας από την Technolinks Packaging\nHomeΠροϊόνταΜηχανήματα Ψεκασμού Θερμής ΚόλλαςHot Melt Applicator\nHOT MELT APPLICATOR EASY TOUCH P15\nΤα μηχανήματα ψεκασμού θερμής κόλλας σειρά Easy Touch P με πνευματική αντλία έχουν χωρητικότητα από 5 έως 20 κιλά και δυνατότητα υποστήριξης έως 8 σωλήνων – κεφαλών ψεκασμού.\nΑποτελούν καινοτομία στην διεθνή αγορά για την απλότητα στην χρήση τους, ευελιξία στην παραγωγή, χαμηλό κόστος κτήσης και συντήρησης, γρήγορη εγκατάσταση, υψηλό επίπεδο ασφάλειας, εξαιρετική αξιοπιστία.\nΤα μηχανήματα ψεκασμού θερμής κόλλας σειρά Easy Touch W με γραναζωτή αντλία έχουν χωρητικότητα από 5 έως 20 κιλά και δυνατότητα υποστήριξης έως 8 σωλήνων – κεφαλών ψεκασμού.\nHOT MELT APPLICATOR EASY TOUCH W15\nHOT MELT APPLICATOR MILLENNIUM M30\nΗ σειρά των HOT MELT APPLICATOR MILLENNIUM έχει σχεδιαστεί έτσι ώστε να μπορεί να ανταποκριθεί ακόμα και στις πιο δύσκολες εφαρμογές και απαιτήσεις χωρητικότητας, πυκνότητας, θερμοκρασίας και διαφορετικών ειδών κόλλας. Το μηχάνημα είναι εξοπλισμένο με μια ή δυο γραναζωτές αντλίες καθώς και με δεξαμενή 30 ή 50 κιλών. Δυνατότητα τήξης διαφορετικών υλικών κόλλας όπως Polyethylene, Polyamides και Polyurethane.\nΗ σειρά αυτή είναι ειδικά σχεδιασμένη για μεγάλης κλίμακας παραγωγή και για το λόγο αυτό μπορεί να ανταποκριθεί και να ικανοποιήσει ακόμα και τις πιο απαιτητικές εφαρμογές.\nΧωρητικότητα κόλλας έως 200 λίτρα. Δυνατότητα τήξης διαφορετικών υλικών κόλλας όπως Polyethylene, Polyamides, Polyurethane και Mastics για χειροκίνητη ή αυτόματη λειτουργία.\nHOT MELT APPLICATOR BULKMELTER 200 1\nPreo, Μηχανήματα Ψεκασμού Κόλλας


Την αναγνωρίζετε την τραγουδίστρια των 80’s στην φώτο??? – KlainMain-ONLINE\nHome / Music / Την αναγνωρίζετε την τραγουδίστρια των 80’s στην φώτο???\nΤην αναγνωρίζετε την τραγουδίστρια των 80’s στην φώτο???\nΗ αλήθεια είναι ότι μπορεί μεν να έχει γίνει αγνώριστη όμως κρατιέται πάρα πολύ καλά. Και μπορεί σε όλη την μουσική της καριέρα να είχε κυκλοφορήσει μόνο ένα album όμως κατόρθωσε να μην περάσει απαρατήρητη σημειώνοντας μεγάλη επιτυχία και στο modeling.\nΑν και για να είμαστε ειλικρινείς πιο πολύ βοήθησε η σχέση της με τον μπασίστα των Rolling Stones Bill Wyman με τον οποίο έβγαινε μαζί όταν ήταν μόλις 13 ετών ενώ εκείνος μόλις 47. Κι επειδή ο κόσμος μιλούσε και τα φώτα της δημοσιότητας είχαν πέσει πάνω τους αποφάσισαν να παντρευτούν το 1989 όταν εκείνη έκλεισε τα 18 της χρόνια. Ο γάμος τους όμως κράτησε μόλις δυο χρόνια και χωρίσανε. Όμως η ιστορία δεν τελείωσε εδώ. Το 1993 ο γιός του Bill Wyman από τον πρώτο του γάμο, παντρεύτηκε την 46χρονη μητέρα της Mandy κι έτσι ο Bill έγινε πεθερός της πρώην πεθεράς του…\nΟ λόγος φυσικά για την Mandy Smith που πλέον έχει δική της εταιρία marketing την Kiss PR και ζει μόνιμα στο Manchester μαζί με τον γιο της από τον αρραβώνα της με τον Ian Mosby ενώ είχε προηγηθεί και ένας δεύτερος γάμος με τον ποδοσφαιριστή Pat Van Den Hauwe που κράτησε 2 χρόνια.\nΌπως είπαμε πιο πάνω μπορεί να είχε βγάλει μόνο ένα album όμως οι επιτυχίες της όπως το “I just Can’t Wait”, “Positive Reaction”, “Boys And Girls” ακούγονται μέχρι σήμερα ευχάριστα αφού είχαν την υπογραφή των Stock Aitken Waterman. Το 1989 κυκλοφόρησε την διασκευή των Human League “Don’t You Want Me” που έμελλε να ήταν και η τελευταία της δουλειά…


Παναθηναϊκός: Η προϋπόθεση για να ασχοληθεί με τον Βιτίνιο | Sportday Αθλητικές Ειδήσεις\nΜπάμπης Τσιμπίδας 20.06.22 | 22:30\nΠΑΝΑΘΗΝΑΪΚΟΣ: Η προϋπόθεση για να ασχοληθεί με τον Βιτίνιο\nΟ 23χρονος Βραζιλιάνος εξτρέμ Βιτίνιο δεν έχει περάσει απαρατήρητος από τους «πράσινους». Όμως, η κατάσταση είναι μπερδεμένη λόγω της Ντιναμό Κιέβου και της ρωσικής εισβολής στην Ουκρανία.\nΈνας επιθετικός που τέθηκε υπόψη των ανθρώπων του Παναθηναϊκού από τα τέλη Μαρτίου και δεν πέρασε αδιάφορος, ήταν ο Βραζιλιάνος Βιτίνιο. O 23χρόνος εξτρέμ ανήκει στη Ντιναμό Κιέβου, όμως μετά την εισβολή της Ρωσίας στην Ουκρανία, ο παίκτης αξιοποίησε τις έκτακτες διατάξεις της FIFA και επέστρεψε προσωρινά στην πατρίδα του για να αγωνιστεί.\nΟ Βιτίνιο παίζει με την Ατλέτικο Παραναένσε και ο δανεισμός του λήγει στις 30 Ιουνίου. Συνεπώς, ο νεαρός στράικερ πρέπει να ξεκαθαρίσει το μέλλον του, ενώ η Ντιναμό από την πλευρά της έχει ζητήσει από τον ποδοσφαιριστή να επιστρέψει στο Κίεβο.\nΤα βραζιλιάνικα ΜΜΕ αναφέρουν πως ο Βιτίνιο έχει αρνηθεί, επικαλούμενος την έλλειψη ασφάλειας στη χώρα, εξαιτίας των ρωσικών βομβαρδισμών. Στον αντίποδα, για την ώρα δεν υπάρχει οδηγία της FIFA που να καλύπτει τον Βιτίνιο να μην γυρίσει. Οπότε, η Ντιναμό έχει τον πρώτο λόγο, τουλάχιστον προς το παρόν.\nΒέβαια, αυτό μπορεί να μεταβληθεί… Γιατί; Επειδή συνεδριάζει το Συμβούλιο της FIFA και θα αποφασίσει για την κατάσταση που συνεχίζεται με τον πόλεμο στην Ουκρανία και στη Ρωσία.\nΟι «πηγές» από τη Γενεύη αναφέρουν πως η FIFA εξετάζει σοβαρά το ενδεχόμενο να επιτρέψει στους ποδοσφαιριστές οι οποίοι παίζουν στις χώρες, να τερματίσουν μονομερώς τα συμβόλαια τους και να υπογράψουν αλλού. Κάτι που αν συμβεί, θα δώσει τη δυνατότητα στον Βιτίνιο να αποφασίσει μόνος του για το μέλλον του.\nΕξυπακούεται πως σε αυτό το σενάριο, ο Παναθηναϊκός θα ασχοληθεί με τον Βιτίνιο. Διαφορετικά, μοιάζει δύσκολο να ικανοποιήσει τη Ντιναμό Κιέβου, η οποία δαπάνησε πολλά χρήματα για να αγοράσει τον 23χρονο εξτρέμ.


To Spring Event της Apple φέρνει το ουράνιο τόξο στα iMac\nΤετάρτη, 21/04/2021 · Νίκος Καϊμακάμης Apple iMac iPad Pro\nH ανοιξιάτικη διάθεση ήταν έκδηλη στο Spring Event της Apple, όπου είδαμε το χρώμα να μπαίνει στη ζωή των iMac. Δεν είναι μόνο το χρώμα, όμως, καθώς εκεί είδαμε και αρκετές ανακοινώσεις προϊόντων που κεντρίζουν το ενδιαφέρον.\nΟι ελαφρώς αλλαγμένοι σχεδιαστικά iMac της Apple σίγουρα κερδίζουν τον φωτογραφικό διαγωνισμό, καθώς είναι πραγματικά χάρμα οφθαλμών, ενώ εξοπλίζονται με τον επεξεργαστή M1. Είναι, επίσης, συντονισμένοι με το πνεύμα της τηλεργασίας, με τρία μικρόφωνα, ενισχυμένο σύστημα ήχου και FaceTime HD Camera.\nΈνα από τα highlights της παρουσίασης ήταν τα νέα AirTags, τα οποία γίνονται επιτέλους πραγματικότητα. Συνδέονται με το δίκτυο Find της Apple και δεν δίνουν απλώς και μόνο την τοποθεσία ενός αντικειμένου, αλλά μετρούν και το πόσο απέχετε από εκεί. Η ενδεικτική τιμή τους, όπως ανακοινώθηκε, είναι στα 29 δολάρια, με 100 δολάρια να κοστίζουν τα τέσσερα μαζί.\nΠερνώντας τώρα στο στρατόπεδο των iPad Pro, εκεί είχαμε ανανέωση, όπως το περιμέναμε, με το iPad Pro να αποκτά επεξεργαστή Μ1, για καλύτερη απόδοση και γραφικά.\nΗ επιλογή του επεξεργαστή αυτή είναι αποκλειστική στο μοντέλο με την οθόνη διαγωνίου 12.9 ιντσών, η οποία διαθέτει τεχνολογία Mini LED. Η τιμή του στις ΗΠΑ θα είναι 1099 δολάρια.\nΓυρνώντας στην ανοιξιάτικη διάθεση της Apple, το iPhone 12 και το iPhone 12 Mini θα είναι πλέον διαθέσιμα και σε μωβ χρώμα, για όσους θέλουν να ξεχωρίζουν από το πλήθος. Τέλος, ήρθε και η ανανέωση του Apple TV, το οποίο, πέρα από το νέο τηλεχειριστήριό του, αποκτά και έναν επεξεργαστή A12 Bionic στο εσωτερικό του.\nΚαι επειδή πολύ ντόρος γίνεται με το θέμα των ηχητικών αποσπασμάτων στο Internet, η Apple δεν θα μπορούσε να μην ανακοινώσει κάτι σχετικό. Έτσι, στο Spring Event ανακοίνωσε ότι έχει σχεδιάσει εκ νέου την εφαρμογή των Podcasts, προκειμένου να είναι πιο εύκολο να βρίσκει κανείς shows, ενώ οι ακροατές θα μπορούν να εγγράφονται σε podcasts έναντι συνδρομής.\nΑνήκω στο κατά Mac στρατόπεδο αλλά αν δεν είχα φτιάξει gaming tower και με ένοιαζε για κατανάλωση περιεχομένου θα έπαιρνα αυτό ασυζητητί. Τι να πρώτο πεις, και δη με αυτή την τιμή μοναδικό κατ εμέ.


Moonlight Tales: Η λύκαινα και το κοράκι (Κεφάλαιο 7)\nΗ λύκαινα και το κοράκι (Κεφάλαιο 7)\nΗ μουσική και τα γέλια όλων ακούγονταν σε όλη την αίθουσα. Εκείνη, καθόταν στην θέση της, δίπλα απ' τον σύζυγό της και κοιτούσε το -ενοχλητικό για αυτή- θέαμα.\nΌλοι οι ιππότες και οι άνδρες του δωματίου είχαν πλησιάσει την νεαρή χαμογελαστή ομορφιά, η οποία στεκόταν ακόμα στο πλευρό του Στρατηγού. Εκείνος, έχοντας το χέρι του γύρω της, έδειχνε ξεκάθαρα ότι του άνηκε και ότι κανείς δε θα την πλησίαζε.\nΊσως και για μια στιγμή να ζήλεψε την άγνωστη γυναίκα που ήξερε μόνο το όνομά της. Ίσως και να ευχήθηκε να ήταν, για λίγα λεπτά έστω, στη θέση της. Να ένιωθε έστω και λίγη προστασία κάτω απ' το τρυφερό βλέμμα εκείνου το άντρα.\nΜα όχι, εκείνη ήταν δίπλα στον βασιλιά, του οποίου τα σημάδια στόλιζαν ακόμα το κορμί της, κρυμμένα κάτω από ακριβά μετάξια που αγκάλιαζαν από ανάγκη το κορμί της.\nΤην επόμενη μέρα θα έφευγε ο κηδεμόνας της. Ίσως να προσπαθούσε να τον μεταπείσει με κάποιο τρόπο. Ίσως να μπορούσε να πάει ξανά σπίτι. Αλλά ποτέ δε θα ήταν η ίδια, αυτό ήταν σίγουρο. Ό, τι πολυτιμότερο είχε, ο σύζυγός της τής το είχε πάρει, χωρίς καν να έχει γνώμη πάνω σε αυτό. Και χωρίς καν να την προσέξει.\nΣε μια αυθόρμητη στιγμή, έπιασε την επίπεδη κοιλιά της. Και αν έμενε έγκυος στο παιδί του; Αν έφερνε στον κόσμο ένα παιδί προορισμένο για δυστυχία.\n«Ανίκα! Επιτέλους, μας έκανες την τιμή.» η φωνή του συζύγου της τήν έβγαλε από τις σκέψεις της.\nΗ μελαχρινή γυναίκα στεκόταν μπροστά τους, ενώ ένα μεγάλο χαμόγελο απλωνόταν στα χείλη της και κοσμούσε τα απαλά χαρακτηριστικά της.\n«Ω, έλα τώρα Μύρωνα. Εσύ ειδικά δε θα έπρεπε να έχεις παράπονο. Δεν είναι η πρώτη φορά που με βλέπεις σήμερα.», του είπε και τον φίλησε στο μάγουλο, ενώ το κόκκινο κραγιόν της άφησε το στίγμα του στο μάγουλό του.\nΕκείνος την κοίταξε χαμογελώντας, ενώ τα κρύα μάτια του λαμπύριζαν κάτω απ' το φως του δωματίου.\n«Όλο το βράδυ όμως δεν μας έχεις έρθει.» είπε και στράφηκε προς τη βασίλισσα, η οποία καθισμένη παρατηρούσε εξονυχιστικά την πρασινομάτα νύμφη μπροστά της. «Ανίκα, αυτή είναι η γυναίκα μου, Ρωξάνδρα.», την σύστησε και εκείνη έστρεψε το βλέμμα της στην βασίλισσα.\nΌσο γλυκό και να ήταν το χαμόγελό της, τα μάτια της πρόδιδαν ότι παρατηρούσε την νεαρή κοπέλα λες και ήταν γεράκι. Διαπεραστικά και κρύα, έσταζαν περιέργεια για την νέα γυναίκα μπροστά της.\nΑπό την άλλη, το μαύρο βλέμμα της Ρωξάνδρας ανταγωνιζόταν αυτό της νεαρής κοπέλας. Το ίδιο διαπεραστικό και κρύο. Τόσο σκοτεινό που ήταν λες και κρατούσε άμυνα για κάτι.\nΑυτή η σύγκρουση μετά μαύρου και πράσινου διήρκησε ακόμα λίγα δευτερόλεπτα, που σε εκείνες φάνηκαν ώρες. Λες και είδε κάτι που την ικανοποίησε, ένα μεγαλύτερο χαμόγελο πρόβαλε στα κόκκινα χείλη της πρασινομάτας κοπέλας, εκπλήσσοντας την βασίλισσα.\n«Χαίρω πολύ, βασίλισσά μου.» είπε χαμογελαστή, τείνοντας το χέρι της.\nΕκείνη, για μια στιγμή την κοίταξε με περιέργεια, αλλά τελικά, όπως άρμοζε, έπιασε το χέρι της σε χειραψία.\n«Παρομοίως.» απάντησε κοφτά, κοιτώντας την κατάματα.\nΗ νεαρή κοπέλα συνέχισε να χαμογελά και κοίταξε τον Μύρωνα.\n«Εγώ να πηγαίνω. Θα τα πούμε αργότερα.» είπε και απομακρύνθηκε από εκείνους, γυρίζοντας στον μελαχρινό Στρατηγό, ο οποίος μόλις τον πλησίασε, την αγκάλιασε για άλλη μια φορά.\nΤο μαύρο βλέμμα της έμεινε για λίγο στο ζευγάρι, οι οποίοι χασκογελούσαν και πείραζαν ο ένας τον άλλον. Ένα μεγάλο κύμα ζήλιας την διαπέρασε και έσφιξε με δύναμη το χρυσό κύπελλό της, στρέφοντας το βλέμμα της άλλου.\nΔεν έπρεπε να την νοιάζει. Έπρεπε να κοιτάζει τον σύζυγό της. Αυτός έπρεπε να την πειράζει. Και όμως, όταν τον είδε με εκείνη ένιωσε ανακουφισμένη για μια στιγμή στην ιδέα ότι ίσως να ήταν ερωμένη του. Ίσως να μην την ήθελε τελικά. Ίσως απλά να είχε τον τίτλο της βασίλισσας για να έχει εκείνος μια γυναίκα. Ίσως η κοπέλα να ήταν και στείρα. Όμως, όταν την είδε με τον μαυρομάλλη Στρατηγό, οποιαδήποτε ανακούφιση και να ένιωσε χάθηκε με μιας.\nΗ γιορτή συνεχιζόταν. Προσπαθούσε σκληρά να μην τους κοιτάει. Έστρεφε το ενδιαφέρον της οπουδήποτε αλλού με αυτόν τον σκοπό και μόνο. Και όμως, έπιανε τον εαυτό της να θέλει σαν τρελή να τους κοιτάει. Ήθελε σαν τρελή να ήταν στη θέση εκείνης της Ανίκας, ώστε να κλέψει έστω και λίγες στιγμές ξεγνοιασιάς στο πλάι του Αρθούρου.\nΤο ένα ποτήρι κρασί διαδεχόταν το άλλο, μέχρι που ένιωσε ένα γερό χέρι γύρω απ' τον καρπό της. Κοίταξε τον κάτοχό του.\n«Αρκετά. Πάμε στην κρεβατοκάμαρα.» διέταξε κοφτά και με λαγνεία να χρωματίζει τον τόνο της φωνής του ο Μύρωνας και την σήκωσε, τραβώντας την μαζί του.\nΔεν κατάλαβε πότε πρόλαβαν να φτάσουν στην κρεβατοκάμαρά τους, ούτε πότε βρέθηκε με αυτόν από πάνω της. Ήξερε μόνο ότι όλα γύρω της γύριζαν.\nΈνιωθε τα χέρια του να την γραπώνουν για άλλη μια φορά και τα βίαια φιλιά του να της κλέβουν την ανάσα. Ένιωθε σα μια άψυχη κούκλα στα χέρια ενός βάρβαρου.\nΞάφνου είδε μπροστά της τον Αρθούρο. Τα μαύρα του μαλλιά και τα ανοιχτά του μάτια. Θέλησε να τον αγγίξει... Να τον φιλήσει... Να τον νιώσει να την γεμίζει...\nΈτρεξε τα χέρια της μέσα απ' τις μαύρες τρίχες του κεφαλιού, ακούγοντάς τον να γρυλίζει από πόθο για εκείνη. Αυτό ήθελε τόσο καιρό. Αυτό ονειρευόταν.\nΟι μεγάλες παλάμες του τυλίχτηκαν γύρω απ' τους μηρούς της, πιέζοντάς την πάνω του πιο πολύ. Κανένα κενό δεν υπήρχε ανάμεσά τους. Τα χέρια της χάιδευαν τους ώμους του και προσπαθούσαν να βγάλουν το άσπρο πουκάμισό του. Τον χρειαζόταν τώρα.\n«Ήθελα απ' την αρχή να στο βγάλω αυτό το φόρεμα.» τον άκουσε να λέει με μια βραχνή φωνή, καθώς έσκισε όλο το μπροστινό μέρος του φορέματός της, αφήνοντάς την εκτεθειμένη.\nΆνοιξε αμέσως τα μάτια της, ξυπνώντας από την ονειροπόλησή της. Αυτόματα ένιωσε ένα ρίγος να την διαπερνά. Τι έκανε;\nΠροσπάθησε να κρυφτεί με κάποιο τρόπο, αλλά ο Μύρωνας της πήρε τα χέρια και τα τοποθέτησε πάνω απ' το κεφάλι της, μοιράζοντας φιλιά σε όλο της το σώμα.\nΚαι όταν τον ένιωσε να την κατακτά ξανά και ξανά, όλο και πιο δυνατά, ένα δάκρυ κύλησε απ' την άκρη των ματιών της.\nΠοτέ δε θα γλίτωνε από αυτή την κόλαση.


Γιατί καίμε το χριστόξυλο στο τζάκι την παραμονή των Χριστουγέννων\nPost published:17 Δεκεμβρίου, 2018\n«Το «χριστόξυλο» που καίγοντάς το την παραμονή Χριστουγέννων συμβόλιζε τη ζεστασιά στο Θείο Βρέφος, αλλά και το διώξιμο των κακών πνευμάτων, εντάσσεται στα έθιμα της χώρας μας, τα οποία συνδέονται με την ύπαιθρο.\nΕπειδή όλα τα σπίτια τις περασμένες δεκαετίες ζεσταίνονταν με τζάκια, οι νοικοκυραίοι διάλεγαν ένα μεγάλο ξύλο από είδος δέντρου που είχαν στην περιοχή τους- το χριστόξυλο- και το έκαιγαν την παραμονή των Χριστουγέννων» λέει στο ΑΠΕ-ΜΠΕ ο κ. Αϊδινίδης.\nΒέβαια, σύμφωνα με καταγραφές για το έθιμο του χριστόξυλου, το ξύλο έπρεπε να καίει μέχρι τα Φώτα, κάτι που όμως, σύμφωνα με τον καθηγητή, «είναι αδύνατο».\n«Πριν βάλουν το κούτσουρο στη φωτιά, το οποίο προερχόταν από είδος που αντέχει περισσότερο στη φωτιά όπως δρυ, πουρνάρι ή ελιά, καθάριζαν σχολαστικά το τζάκι, ακόμη και την καμινάδα.\nΣε κάποιες δε περιοχές, έβαζαν ξύλα από δέντρα που βγάζουν αγκάθια, σαν την αγριοαχλαδιά για να «απομακρύνουν καλύτερα τα κακά πνεύματα που στις γιορτές αποκαλούμε καλικάντζαρους»» περιγράφει ο κ. Αϊδινίδης.\nΚαλά Χριστούγεννα Κινούμενες Εικόνες ...giortazo.gr\nΌταν καιγόταν εντελώς το χριστόξυλο, που σε κάποιες περιοχές της Βόρειας Ελλάδας αποκαλούσαν και «δωδεκαμερίτη», μάζευαν τις στάχτες του και τις σκορπούσαν γύρω από το σπίτι, στα χωράφια τους και στους στάβλους για καλοτυχία.\n«Προτού βάλουν τα ξύλα, τα «σταύρωναν» τρεις φορές με λίγο κόκκινο κρασί ή λάδι και έριχναν ξηρούς καρπούς για να πάει καλά η σοδειά. Όταν άναβαν τα ξύλα, έκαναν ευχές και ένα παιδί μπορούσε στη συνέχεια να σκαλίσει τη φωτιά με ένα κλαδί και να κάνει και αυτό τις δικές του ευχές.\nΠαράλληλα, σε διάφορες περιοχές έβαζαν πάνω στα κούτσουρα πουρνάρια ή φύλλα δάφνης, για να «τσιτσιρίζει» η φωτιά και να διώχνει τα κακά πνεύματα».\nΣύμφωνα με τον κ. Αϊδινίδη, στη Θεσσαλία, τα αγόρια έριχναν στη φωτιά ξύλο αρκεύθου και τα κορίτσια αγριοκερασιάς και περίμεναν ποιο θα καεί γρηγορότερα για να ξέρουν ποιός θα παντρευτεί πρώτα!\nΣτη Φθιώτιδα, την παραμονή των Χριστουγέννων έκαναν το «αρραβώνιασμα της φωτιάς» με δύο ξύλα και την Πρωτοχρονιά, με άλλα δύο ξύλα, προχωρούσαν στο «πάντρεμα».\nΌσο για το «αρσενικό» ή «θηλυκό» είδος δέντρου, αυτό εξαρτιόταν και από τις ντόπιες ονομασίες με χαρακτηριστικό παράδειγμα τη δρυ που στη βόρεια Ελλάδα αποκαλούν «μεσέ» και στη νότια αποκαλείται «ο δέντρος».\n«Οι αρχαίοι Έλληνες στόλιζαν το ιερό δέντρο του Δία, την βελανιδιά κρεμώντας φρούτα και καρπούς.\nΣτην Ελλάδα, το έθιμο του στολισμού του χριστουγεννιάτικου έλατου, έφερε ο Όθωνας στολίζοντας το πρώτο δέντρο στα ανάκτορα το 1833», αναφέρει στο ΑΠΕ-ΜΠΕ ο επίκουρος καθηγητής του Τμήματος Δασοπονίας Γιώργος Φωτιάδης.\n«Χρησιμοποιούσαν για το στόλισμα δέντρα και θάμνους από την περιοχή τους: στην Κερκίνη στόλιζαν κέδρους (αρκεύθους), στη Ρόδο κυπαρίσσια που έκοβαν με ειδική άδεια του δασαρχείου και στη Μυτιλήνη, ελιές.\nΣταδιακά βέβαια, όλα αυτά τα έθιμα εξαλείφθηκαν και αντικαταστάθηκαν τα χριστουγεννιάτικα στολισμένα δέντρα από τα έλατα που «ταίριαζαν» σε ένα διαμέρισμα, αντί για ένα πλατύφυλλο δέντρο» εξηγεί ο κ.Φωτιάδης.\nΌσο για το άναμμα της φωτιάς που συνδέονταν με τα έθιμα του χριστόξυλου, του «παντρέματος» ή των κλαδαριών, δηλώνει ότι όλα αυτά, πέρα του εξαγνισμού, σχετίζονταν και με τον ερχομό της άνοιξης, ενώ όπως εκτιμούν και οι δύο καθηγητές, όλα αυτά τα έθιμα έχουν σχεδόν εξαλειφθεί.\nΩ Έλατο! (video)\nTags: Θείο Βρέφος, τζάκι, χριστόξυλο\nPrevious Post7 Πράγματα που Πρέπει να Καθαρίζετε Μόνο 1 Φορά τον Χρόνο!\nΕικόνες Χριστουγέννων …giortazo.gr\n🎅🎄💫❤Καληνύχτες με το βλέμμα στα Χριστούγεννα….giortazo.gr\nΜαντινάδες Χριστουγέννων …giortazo.gr\nΓιατί βάζουμε φλουρί στη βασιλόπιτα; Αυτή είναι η εξήγηση\n🌲🌲🌲 Χριστουγεννιάτικες μαντινάδες ……giortazo.gr\nΗ Δίαιτα των 23 ημερών που υπόσχεται απώλεια μέχρι 10 κιλά...\nΔίαιτα για πριγκίπισσες! Αυτή είναι η διατροφή που ακολουθεί η Κέιτ Μίντλετον!...\nΨυχολογικό Τεστ: Διάλεξε την πέτρα που σου αρέσει και μάθε τι σημαίνει για τον χαρακτήρα σου...\nΧάσε κιλά από την πρώτη μέρα της δίαιτας με 5 tricks\nΔοκίμασε τον πιο απλό τρόπο για να κάψεις λίπος\nΠώς δημιουργούνται οι ρυτίδες και πώς μπορούμε να καθυστερήσουμε την εμφάνισή τους;


Η ιστορία του Pelorus Jack, του δελφινιού ‑ θρύλου της Νέας Ζηλανδίας (pics) | E-Daily.gr\nΑπό το NEWSROOM Δημοσίευση 26/9/2020 | 00:11\nΤα δελφίνια είναι γνωστοί φίλοι του ανθρώπου. Δεν είναι λίγες οι φορές που ένα δελφίνο βοήθησε έναν άνθρωπο στη θάλασσα, με τις ιστορίες, είτε είναι μύθοι είτε πραγματικότητα, να να δείχνουν πως όχι μόνο βοηθούν αλλά και μερικές φορές θυσιάζονται.\nΥπήρξε ένα δελφίνι που δεν έσωσε μια ζωή αλλά θεωρητικά πολλές. Βρισκόταν στην Νέα Ζηλανδία, σε μια περιοχή που συνήθως δεν συναντιούνται δελφίνια. Το ονόμασαν Pelorus Jack και η ιστορία του έχει επιβιώσει μέχρι σήμερα, αφού το συγκεκριμένο δελφίνι οδηγούσε επί 24 χρόνια τα πλοία μέσα από ένα στενό επικίνδυνο πέρασμα της χώρας.\nΟι φωτογραφίες της εποχής στα τέλη του 19ου αιώνα, υποδηλώνουν πως ο Jack ήταν ένα δελφίνι Risso (γράμπος), ένα είδος που δεν συναντάς σχεδόν ποτέ στην περιοχή. Το είχαν περιγράψει ως λευκό με μήκος από 2,7 μέτρα έως 4,3 μέτρα, κάτι που υπονοεί πως ήταν αρσενικό. Εμφανίστηκε για πρώτη φορά το 1888 και από τότε συνόδευε τα πλοία που ταξίδευαν από την πρωτεύουσα Ουέλινγκτον προς το Νέλσον. Συναντούσε τα πλοία πριν μπουν στο Pelorus Sound, απ’ όπου και πήρε το όνομά του, κολυμπώντας δίπλα τους μέχρι το French Pass.\nΕίτε από την μια, είτε από την άλλη πλευρά, το δελφίνι συνόδευε τα πλοία περίπου για 8 χλμ., και αργότερα έφευγε και περίμενε κάποιο άλλο πλοίο. Δεν συνόδευε όλα τα πλοία, αφού απέφευγε τα πλοία από ξύλο ή τα μικρά σκάφη, έχοντας αδυναμία στα μεγαλύτερα. Κι αυτό γιατί ήταν τα συγκεκριμένα πλοία που παρήγαγαν τα μεγαλύτερα κύματα, ανάμεσα από τα οποία λάτρευε να κολυμπάει.\nΌσο περνούσαν τα χρόνια, το δελφίνι έγινε τόσο διάσημο, που μετατράπηκε σε τουριστικό αξιοθέατο με τον Mark Twain αλλά και τον Frank T. Bullen, να έχουν τη δυνατότητα να το θαυμάσουν. Το 1904, ένας επιβάτης του SS Penguin προσπάθησε να το πυροβολήσει, με τους υπόλοιπους επιβάτες να το παίρνουν χαμπάρι έγκαιρα και να τον αφοπλίσουν. O Pelorus Jack δεν κολύμπησε ποτέ ξανά δίπλα στο συγκεκριμένο πλοίο. Τότε το κράτος αποφάσισε να περάσει νόμο ώστε να το προστατεύσει. Μια σειρά από πρόστιμα που ξεκινούσαν από τις 5 λίρες και έφταναν τις 100, εκδόθηκαν για όποιον πείραζε το δελφίνι.\nΤα πλοία που το ακολουθούσαν, μπορούσαν με αυτόν τον τρόπο να ξεπεράσουν την επικινδυνότητα της διαδρομής και χωρίς να το ξέρει, ο Pelorus Jack βοήθησε ώστε να μην υπάρξουν ατυχήματα στο συγκεκριμένο πέρασμα. Κανένας δεν ξέρει πότε πέθανε, αλλά η τελευταία φορά που το είδαν ήταν το 1912.\nΟ θρύλος του όμως παραμένει. Το όνομά του έχει δοθεί σε έναν χορό, χρησιμοποιείται ως λογότυπο μιας εταιρείας που κάνει διαδρομές στα νερά που κολυμπούσε, το όνομα του έχει δοθεί σε μια... σοκολάτα, ενώ το 2016 στήθηκε ένα χάλκινο άγαλμα κοντά στο French Pass προς τιμήν της παρέας και της φιλίας που χάρισε επί 24 χρόνια, σε όλους τους ναυτικούς και μη που βρέθηκαν στα νερά της Νέας Ζηλανδίας.\nTAGS δελφίνι Νέα ζηλανδία Pelorus Jack


Μόδα & Ομορφιά | Οι σωστές ενυδατικές κρέμες ανάλογα με την ηλικία σου\n11 Οκτ 2019 , Από: Σίσσυ Βενέτου\nΟι ενυδατικές κρέμες αποτελούν το νούμερο ένα στα προϊόντα περιποίησης προσώπου για την κάθε γυναίκα. Όταν πρόκειται για την καθημερινή ρουτίνα φροντίδας του προσώπου μας, η ενυδάτωση θα πρέπει να βρίσκεται στην κορυφή της λίστας των προτεραιοτήτων μας.\nΣε κάθε φάση της ζωής μας υπάρχουν αλλαγές και ο εαυτός μας όπως και η επιδερμίδα μας ζητάει διαφορετικά πράγματα. Όσο μεγαλώνουμε λοιπόν η επιδερμίδα του προσώπου μας αλλάζει, χάνει τα φυσικά της έλαια και αφυδατώνεται. Δυστυχώς αυτό δεν αλλάζει, όμως μπορείς να το καθυστερήσεις με την κατάλληλη πρόληψη, βάζοντας τις σωστές κρέμες ανάλογα με την ηλικία σου.\nΞεκινώντας από τα 20 πρέπει να σου πω ότι το πιο σημαντικό, πριν προχωρήσεις στην εφαρμογή της ενυδατικής σου κρέμας, είναι να πλένεις καλά το πρόσωπό σου. Αυτό φυσικά ισχύει για κάθε ηλικία. Το δέρμα μας σε αυτή την ηλικία είναι φρέσκο και λαμπερό. Αυτή η δεκαετία όμως είναι μόνο για την λήψη προληπτικών μέτρων, ώστε στο μέλλον να έχετε ένα όμορφο δέρμα. Μία πολύ απαλή και δροσερή κρέμα, που θα σου προσφέρει παρατεταμένη ενυδάτωση και ενίσχυση του κολλαγόνου είναι η Moisturizing 24h Cream από Frezyderm. Μπορείς να την εφαρμόζεις πρωί/μεσημέρι/βράδυ, σε όλο το πρόσωπο και λαιμό. Μπορείς να την βρεις εδώ, στην τιμή των 13,15 €.\nΣτα 30, οι ενυδατικές κρέμες αρχίζουν να είναι ακόμα πιο σημαντικές. Το δέρμα μας δεν ανανεώνεται τόσο γρήγορα και η παραγωγή κολλαγόνου αρχίζει να μειώνεται. Έτσι ξεκινούν να εμφανίζονται οι πρώτες μικρές ρυτίδες έκφρασης και να σχηματίζεται το γνωστό «πόδι της χήνας». Τώρα λοιπόν είναι η σωστή στιγμή να ξεκινήσεις την κατάλληλη περιποίηση αντιγήρανσης για να προλάβεις τα σημάδια του χρόνου. Η κρέμα που θα επιλέξεις μετά τα 30 πρέπει να περιέχει κολλαγόνο, γιατί όπως είπαμε η παραγωγή του μειώνεται οπότε θα πρέπει όσο μπορούμε να την αποκαταστήσουμε. Η Aqualia Thermal από Vichy, είναι η κατάλληλη κρέμα που μπορείς να χρησιμοποιήσεις και πρωί και βράδυ. Χαρίζει εντατική ενυδάτωση χρησιμοποιώντας 97% συστατικά φυσικής προέλευσης*, όπως το Υαλουρονικό οξύ και η επιδερμίδα παραμένει ενυδατωμένη για 48 ώρες. Μπορείς να την βρείς εδώ, στην τιμή των 12,78 €. Τέλος συνδύασε την ενυδατική σου με μια ενυδατική ματιών. Δες το συγκεκριμένο άρθρο που θα σε βοηθήσει να βρεις την κατάλληλη κρέμα.\nΤα 40 είναι η χρυσή εποχή, όμως οι ρυτίδες έκφρασης είναι πιο ορατές και έντονες. Εμφανίζονται κυρίως στο κάτω μέρος του προσώπου μας (λαιμός) και παρατηρούμε και τα πρώτα σημάδια χαλάρωσης. Δεν χρειάζεται όμως να σε πιάνει το άγχος! Αυτό που πρέπει να αλλάξεις στην καθημερινή σου ρουτίνα είναι να βάζεις μια ενυδατική με SPF (καλό είναι να βάζουμε ενυδατική με SPF και πριν τα 40) και να επενδύσεις σε ένα serum που θα δώσει μεγαλύτερο Boost στην επιδερμίδα σου. Η Prototype cream από Boderm αποτελεί την ιδανική επιλογή από τις περισσότερες ενυδατικές κρέμες, καθώς έχει δείκτη προστασίας 20SPF. Η Prototype cream ακόμη περιέχει εκχύλισμα βιοτεχνολογικών πεπτιδίων τα οποία προσφέρουν άμεσο λίφτινκ της επιδερμίδας (instant lifting) ενώ παράλληλα δυναμώνουν τους συνδετικούς ιστούς του δέρματος μας. Μπορείς να την βρεις εδώ, στην τιμή των 26,70 €.\nΕάν θέλεις να χαρίσεις περισσότερη λάμψη στο πρόσωπό σου και να μην χρησιμοποιείς μόνο ενυδατικές κρέμες, μπορείς να επενδύσεις σε ένα serum αντιγήρανσης. Σου προτείνω να δοκιμάσεις το Golden Krocus από την εταιρεία Korres,το οποίο περιέχει ελληνικό σαφράν. Χάρη στα στίγματα του Κρόκου Κοζάνης το χρυσό ελιξίριο ενισχύει την άμυνα του δέρματος ενάντια στους παράγοντες καθημερινής φθοράς και επιδιορθώνει όλα τα σημάδια γήρανσης. Μπορείς να το βρεις εδώ, στην τιμή των 28,46 €.\nExtra tip: Την ημέρα να εφαρμόζεις πάντα αντηλιακό προσώπου ακόμα και τους χειμερινούς μήνες.


Η Βόρεια Κορέα πιθανώς ετοιμάζει μια στρατιωτική πρόκληση κατά της Νότιας Κορέας, μετά την αποτυχημένη εκτόξευση πυραύλου μεγάλου βεληνεκούς τις πρώτες πρωινές ώρες σήμερα, ανακοίνωσε ανώτερος αξιωματικός του νοτιοκορεατικού υπουργείου Αμυνας. Πρόσθεσε πάντως ότι δεν υπάρχουν συγκεκριμένες ενδείξεις στρατιωτικών ενεργειών από τη Βόρεια Κορέα.\nΜε αφορμή αυτά διαβάστε!\nΤο λεωφορείο με τους δημοσιογράφους πήρε μια λάθος στροφή. Και ξαφνικά όλα άλλαξαν στην βιτρίνα των επιτευγμάτων της Βόρειας Κορέας.\nΟι δρόμοι ήταν σκονισμένοι και γεμάτοι λακκούβες. Παντού υπήρχαν τεράστια ετοιμόρροπα τσιμεντένια κτίρια. Ανήμποροι γέροντες κυκλοφορούσαν στους δρόμους, κουβαλώντας υφασμάτινους ντορβάδες, μπροστά σε μαγαζιά χωρίς φως, και δίπλα σε χωμάτινους παράδρομους…\nΙωάννης33 13/04/2012 19:47:30\nThe Saint 13/04/2012 22:31:09\nagelos6a 14/04/2012 11:20:03


Το deal της Γαλλίας με τα Εμιράτα για 80 Rafale και 12 στρατιωτικά ελικόπτερα - Hellasnow\nΟ πρίγκηπας διάδοχος των Εμιράτων προχώρησε σε μια σημαντική συμφωνία καθώς στη διάρκεια της επίσκεψης του Εμ. Μακρόν στο Ντουμπάι, υπεγράφη μια μεγάλη συμφωνία για την αγορά 80 Rafale F4.\nΗ συνολική συμφωνία ύψους 17 δισ. ευρώ προβλέπει ακόμη την αγορά και 12 στρατιωτικών ελικοπτέρων τύπου Caracal (με την κωδική ονομασία H225M, πολλαπλού ρόλου στα πρότυπα του Super Puma) από τα ΗΑΕ.Τα H225M Caracal είναι ελικόπτερα γενικής χρήσης που κατασκευάζει η Airbus. Μπορεί να χρησιμοποιηθεί για πλήθος αποστολών, από μεταφορά φορτίων και ανδρών, μέχρι αναγνώριση-επιτήρηση. Μπορεί να μεταφέρει φορτίο βάρους έως 5.670 κιλών. Έχει μήκος 19 μ. και διαθέτει δύο κινητήρες Turboméca Makila 2A1 ισχύος 2.382 hp έκαστος. Αναπτύσσει μέγιστη ταχύτητα 324 χ.α.ω. και έχει ακτίνα δράσης έως και 1.253 χλμ.\nΟι κινήσεις αυτές είναι σημαντικές και για τον πρόεδρο Μακρόν, καθώς με τα νέα συμβόλαια εξασφαλίζονται 7.000 θέσεις εργασίας στην Γαλλία και η βιωσιμότητα της γραμμής παραγωγής και υποστήριξης της Dassault Aviation μέχρι τουλάχιστον το 2031.\n"Βρέχει" συμβόλαια ενόψει προεδρικών => 🇦🇪💥80 Ραφάλ αγοράζουν απο τη Γαλλία τα ΗΑΕ, ανακοίνωσε το Ελιζέ.\n— Maria Denaxa (@mdenaxa) December 3, 2021\nΜε διαβεβαιώσεις και προς στην Αθήνα, όπως έκανε πριν λίγες ημέρες και προς το Κάιρο και τη Βαγδάτη, αλλά και με τη μεγάλη συμφωνία αγοράς Rafale από τη Γαλλία, ο πρίγκηπας διάδοχος του θρόνου των Ηνωμένων Αραβικών Εμιράτων Μοχάμεντ μπιν Ζαγιέντ, θέλει να προστατεύσει τις στρατηγικές σχέσεις που έκτισε η χώρα του τα τελευταία χρόνια.\n✅ Μετά την Αίγυπτο, το Κατάρ, την Ινδία, την #Ελλάδα και την Κροατία, τα Ηνωμένα Αραβικά Εμιράτα προστίθενται στην οικογένεια των χωρών που χρησιμοποιούν αεροσκάφη #Rafale.@HAFspokesman @Hellenic_MOD@HellenicGDDIA pic.twitter.com/HltfsdwLQj https://t.co/vGStgKKRGb\n— La France en Grèce (@FranceenGrece) December 3, 2021


«Παγώνουν τα πάντα. Πονάει το δέρμα από το κάψιμο...» - Znews\nΜάλιστα, κυρία μου. Μπήκε και ο τελευταίος μήνας του χρόνου και ο πιο γιορτινός. Και ο καθένας τον υποδέχθηκε με διαφορετική διάθεση, διαφορετικές προσδοκίες και στόχους.\nΕγώ, για να σας είμαι ειλικρινής -όπως πάντα άλλωστε και ας το πληρώνω- τον υποδέχθηκα με μια ωραία πρωινή, δροσερή βουτιά στη θάλασσα.\nΜεγάλο βάλσαμο η θάλασσα, κυρία μου. Από τότε που το ανακάλυψα, αντιμετωπίζω όλα όσα μου συμβαίνουν καλύτερα. Βουτάς και μαζί με την κρυολουσία είναι σαν ξαφνικά όλα τα κακά να μικραίνουν. Σαν κάθαρση ένα πράγμα. Κρυώνει το σώμα, καθαρίζει το μυαλό και η σκέψη. Και βγαίνεις έξω κυριολεκτικά αναγεννημένος. Και με απίστευτη ευεξία.\nΈχω κάνει αθλητισμό, κι ας μη μου φαίνεται, έχω “χτυπηθεί” στα γυμναστήρια και εγώ, και ας μη μου φαίνεται, έχω κατά καιρούς ασχοληθεί και κολλήσει με διάφορα σπορ, και ας μη μου φαίνεται. Αυτό το πράγμα και το δέσιμο με τη θάλασσα, άλλο πράγμα.\nΕίμαι πια σίγουρος πως αν ζούμε μια από τις ζωές μας, σε μια προηγούμενη ήμουν σίγουρα κάτι θαλασσινό. Το τι ακριβώς το αφήνω στη δική σας φαντασία. “Γλεντήστε” με όπως επιθυμείτε. Έτσι κι αλλιώς σε κάποιους δεν χρειάζεται καν το ελεύθερο.\n«Μα δεν παγώνεις;» το εύλογο ερώτημα. Κοιτάξτε -για να μην το παίζω και γω μάγκας- τώρα ακόμα είναι τα πολύ εύκολα. Η θερμοκρασία του νερού κρατάει κοντά στους 20 κι αυτό οφείλεται κυρίως στους φετινούς νοτιάδες που δεν αφήνουν όλο το σύστημα να κρυώσει.\nΆρα μέχρι τις γιορτές τη βγάζεις εύκολα. Οι πιο δύσκολοι μήνες είναι εκεί ο Φλεβάρης και ο Μάρτης που η θερμοκρασία πέφτει γύρω στους 13. Εκεί την «ακούς» πραγματικά. Μπαίνεις. Παγώνουν τα πάντα. Πονάει το δέρμα από το κάψιμο. Αισθάνεσαι πόνο στο στήθος και στα χέρια. Και ενώ νομίζεις ότι έρχεται το καρδιακό, στα 3-4 λεπτά ψιλοσυνέρχεσαι, αντέχεις άλλα τόσα μέσα και βγαίνεις τόσο αλλαγμένος και δυνατός. Σαν να ‘χεις πάρει όλες τις βιταμίνες και τα δυναμωτικά χάπια του κόσμου μαζί.\nΣας το συστήνω λοιπόν ανεπιφύλακτα, αν και με τους φίλους μου τους χειμερινούς λέμε να μην το αποκαλύπτουμε και σ άλλους το μυστικό μας για να μείνουμε λίγοι, εκλεκτοί και παγωμένοι στις παραλές χειμωνιάτικα.\nΚαι πάμε τώρα σε άλλα θέματα τις επικαιρότητας. Και επειδή βλέπω τους ηθοποιούς, που εκεί που το ‘παιζαν δύσκολοι, φέτος δίνουν και μια και δυο και τρεις συνεντεύξεις, κυρία μου. Ας όψεται η έρμη η αναδουλειά. ΟΚ δεν αναφέρομαι σε όλους, όμως η αλήθεια είναι πως φέτος τα θέατρα διανύουν μέχρι τώρα τουλάχιστον την χειρότερη χρονιά τους. Γιατί άραγε;\nΦταίνε οι “Μέλισσες”, το “Ποτάμι” και ο Γεωργίου, όπως λένε ως δικαιολογία οι περισσότεροι; Δεν το πιστεύω εγώ αυτό. Ο Έλληνας το αγαπάει το θέατρο. Πολύ μάλιστα. Απόδειξη ότι δυο είναι τα πράγματα που δεν έπληξε καθόλου η κρίση και αντί να πέσουν ανέβηκαν. Το ένα είναι το θέατρο και το άλλο οι πλαστικές. Και ενώ οι πλαστικές, κυρία μου, εξακολουθούν να πηγαίνουν καλά, φαντάζομαι το γνωρίζεις, το θέατρο την κάνει την “κοιλιά” του.\nΚαταρχάς κανείς δεν μπορεί να μας εξηγήσει πώς ειναι δυνατόν να πιστεύουν οι ηθοποιοί ότι σε μια πόλη που έχει πάνω από 300 αίθουσες και γίνονται πάνω από 1000 πρεμιέρες ετησίως μπορούν όλες αυτές οι παραστάσεις να πάνε καλά.\nΕίναι υπερβολή και ελληνικό φαινόμενο. Δεν μπορεί η Αθήνα να έχει κάθε χρόνο περισσότερες παραστάσεις από ό,τι η Νεα Υόρκη και το Λονδίνο μαζί.\nΕπίσης για να είμαστε ειλικρινείς. Όποιος έχει δει θέατρο καλό με στοιχειά θεάματος στο εξωτερικό, δύσκολα θα ψηθεί από οποιαδήποτε αντίστοιχη προσπάθεια στην Ελλάδα.\nΕίναι σαν να έχεις δει το Ελ Κλάσικο μέσα στο Μπερναμπέου και να περιμένεις ότι στο Ατρόμητος – Πανιώνιος θα παιχτεί η ίδια μπάλα. Αστείο και να το λες και να το περιμένεις.\nΟ κόσμος “διψάει” για καλές κωμωδίες με πολλά μεγάλα ονόματα μαζί, όποιος στο παρελθόν. Ο κόσμος “διψάει” για καλά δράματα με σπουδαίες ερμηνείες, όπως ας πούμε του Νιάρου που πήρε και το Α’ Βραβείο Αντρικού φέτος για το ρόλο του αυτιστικού παιδιού στον “Σκύλο τα μεσάνυχτα.”\nΕπίσης ο κόσμος θέλει και νέα κείμενα από Έλληνες συγγράφεις, γιατί εκεί είναι το μεγάλο πρόβλημα και τα τελευταία χρόνια έχουμε μείνει πίσω. Όταν υπάρχει πρωτόλεια γραφή καλού ελληνικού κειμένου στην κωμωδία, ο κόσμος ακολουθεί, όπως γίνεται για παράδειγμα φέτος με το θεατρικό του Καπουτζίδη.\nΚαι τα λέω όλα αυτά γιατί δε θα θελα σε καμία περίπτωση τα θέατρα να ακολουθήσουν τον δρόμο των μπουζουκιών. Που εκεί, κυρία μου, που έπαιζαν 5 μέρες τη βδομάδα, τώρα ανοίγουν 2 με το ζόρι κι αυτές αφού τουλάχιστον την μια, το μισό μαγαζί είναι κερασμένο για να φαίνεται γεμάτο.\nΤο θέατρο έχει άλλη κουλτούρα. Παράγει και προάγει τον πολιτισμό και είναι κρίμα να απαξιωθεί από το κακό μας το κεφάλι. Θέλει μάζεμα το πράγμα και επαναχεδιασμό. Μα θα μου πείτε, ιδιωτική πρωτοβουλία είναι τα περισσότερα. Θα πεις στον άλλον πώς θα βάλει τα λεφτά του για την τρέλα ή πολλές φορές και για το ψώνιο του;\nΠερί ορέξεως κολοκυθόπιτα, κυρία μου, εύχομαι μόνο μην τα ξερά παρασύρουν και τα χλωρά μαζί τους.\nΚαι για κλείσιμο μια συμβουλή προς γονείς και όχι μόνο. Στολίστε. Βάλτε δέντρα, καράβια γιρλάντες, στρατιωτάκια, Άγιους Βασίληδες, καλικάντζαρους και κάθε τι χριστουγεννιάτικο.\nΚαι βάλτε και πολλά φωτάκια. Παντού. Στο σπίτι, στη δουλειά και κυρίως στο μυαλό και στην καρδιά σας.\nΔεν είναι μόνο για τα παιδιά αυτές οι μέρες. Είναι και για μας τους μεγαλύτερους που οφείλουμε να βρίσκουμε τις αφορμές για να ανακαλύπτουμε ξανά, τον μικρό, αθώο και πιο φωτεινό μας εαυτό, που όλοι κρύβουμε μέσα μας.


Δεν έχει θύρα ακουστικών; Κανένα πρόβλημα! Το iPhone 7 πουλάει σαν τρελό | techingreek.com 2.0\nΈχει περάσει περίπου ένας μήνας από τότε που η Apple παρουσίασε τα νέα iPhone 7 και 7 Plus και όπως όλοι γνωρίζουμε, πουλάνε καλά. Τα Plus μοντέλα είναι λίγο δισεύρετα, με την Apple να αντιμετωπίζει προβλήματα στην παραγωγή ειδικά για την έκδοση Jet Black. Πάντα αποτελεί μυστήριο το πόσο καλά πάνε στην αγορά οι νέες συσκευές της Apple και εδώ έχουμε μερικά στοιχεία που σίγουρα θα σας προκαλέσουν μια μικρή έκπληξη. Ειδικά αν «κράζατε» την εταιρεία για την επιλογή της να αφαιρέσει τη θύρα των ακουστικών.\nΗ εταιρεία αναλύσεων Consumer Intelligence Research Partners (CIRP) πρόσφατα δημοσίευσε μια έρευνα για τις πωλήσεις της Apple στο τρίμηνο που τελειώνει στις 24 Σεπτεμβρίου, δύο εβδομάδες από τη μέρα που το iPhone 7 έγινε διαθέσιμο για αγορά. Well, μέσα σε αυτές τις δύο εβδομάδες, τα iPhone 7 και iPhone 7 Plus κατάφεραν να πετύχουν το 43% των συνολικών πωλήσεων iPhone στις Η.Π.Α σε όλο το εξάμηνο. Με άλλα λόγια, σε 14 μέρες, πούλησαν σχεδόν όσο κατάφεραν να πουλήσουν όλα τα υπόλοιπα διαθέσιμα iPhones για ολόκληρο το καλοκαίρι (Ιούλιο – Σεπτέμβριο).\nΣύμφωνα επίσης με τα στοιχεία, οι περισσότεροι από τους αγοραστές του νέου iPhone έρχονται από το iPhone 6 / 6 Plus. Οι νέες συσκευές δε φαίνεται να τραβάνε πολλούς χρήστες Android, τουλάχιστον μέχρι στιγμής, καθώς μόλις το 9% των συνολικά πωληθέντως iPhone 7 έχουν αγοραστεί από πρώην χρήστες Android. Παρόλα αυτά, περίπου 20% των συνολικών πωλήσεων iPhone προέρχεται από πρώην χρήστες Android.\nTo WhatsApp διαβεβαιώνει τους χρήστες πως τα δεδομένα τους είναι απόλυτα ασφαλή